
EMILIJE LASZOWSKI, Prazmaj Ozaljski i Brložki: 


IVAN ANTUN GROF ZRINSKI 

O 240. obljetnici njegove smrti 1703.—1943. 

Ivan Antun Zrinski jedini je sin grofa Petra Zrinskoga i Ane Kata¬ 
rine grofice Frankopan. 

Obćenito se drži, da se je Ivan Antun Zrinski rodio u Ozlju god. 
1651. i to po izkazu samoga Ivana Antuna Zrinskoga u pismu g. 1670., 
u kojem veli, da mu je 19 godina. 1 O. Marko Forstal, reda augustinaca, 
koji je živio na dvoru Petra Zrinskoga i bio odgojiteljem njegove djece, 
a radio je i na poviesti roda Šubića-Zrinskih 2 navodi, da je Ivan Antun 
rođen g. 1654. i kršten 26. kolovoza, a Adam Zrinski, sin Petrovog brata 
Nikole, g. 1662. i kršten 24. studenoga. — Kad je Petar Zrinski po svom 
pouzdaniku o. Forstalu g. 1667. dao sebi izdati od Republike mletačke, 
od Vieća desetorice, 17. svibnja potvrdu o tom, da je njegov predak 
Pavao Šubić g. 1314. dobio mletačko plemstvo, pomno je izrađena f i 1 i - 
jacija od tad živih članova obitelji Zrinskih od Ivana Antuna i Adama 
Zrinskog sve do Pavla Šubića, bana hrvatskoga i kneza trogirskog. 
Nadnevak rođenja Petra Zrinskoga, njegova sina Ivana Antuna i nećaka 
Petrova Adama prisegom potvrdiše Ivan Frankolin, sin Petra veslača 
(remiger), i Stjepan Šimatornjaj, sin Ivana Zagrebčana (de Zagabria), 
koji su zacielo bili službenici Zrinskih i boravili u času poroda rečenih 
u kući Zrinskih. Van svake je dvojbe, da su to i dalje znali roditelji 
Ivana Antuna, ali kao interesenti u tom času nisu mogli izdati svjedo¬ 
čanstvo. Stoga držim, da je nadnevak rođenja Ivana Antuna Zrinskoga 
g. 1654. svakako izprava n. 3 

Gdje je zapravo rođen Ivan Antun Zrinski? I za Jelenu, kćer Petra 
Zrinskoga, kaže se, da se je rodila u Ozlju g. 1643. ali to ne stoji, jer njezin 
djed Vuk K. Frankopan svojom je vlastitom rukom u svoj dnevnik g. 
1649. zabilježio u mjesecu ožujku: »23. došal je Špišić iz 
Med Murj a, iz Podbresta z listi i glasom, da je 
gospa Zrinska e t c. pred tim toga drugu noć med 
11. i 12. urom porodila kćer, koja taki je krščena 
imenom s v. Helena e«. 4 U Čakovcu posjećivao je Petar Zrinski 
svoju suprugu, koja je bila od poroda nešto obolila. Dakle Jelena Zrinska 
je rođena u Čakovcu, a ne u Ozlju. 

Kad su braća Petar i Nikola Zrinski g. 1649. podielili svoja imanja, 
dopao je grad Ozalj Petru Zrinskomu. Odonda stanovao je Zrinski s obi- 


1 Posljednji Zrinski i Frankopani. Izd. Mat. Hrv. 135. 

2 Orig. rukopis u sveučilištnoj knjižnici u Zagrebu: Stemmatografija mavor- 
titiae familiae comitum a Zrin. Ovu je već napisao bio za bana Nikolu Zrinskoga, 
brata Petrova. 

3 E. Laszowski: Knezovi Zrinski kao mletački plemići. Vjestnik hrv. slav. dalm. 
zem. arkiva XIII. 45 i dalje. 

4 E. Laszo\vski: Dnevnik grofa Vuka K. Frankopana iz g. 1648. i 1649. Starine 

XXXX. 85. \ 

telju svojom u Ozlju, pak je svakako vjerojatno, pače i si¬ 
gu r n o, da se je Ivan Antun rodio u Ozlju. Ondje je sa suprugom Anom 
Katarinom podigao i kapelicu sv. Antuna Padovanskoga moguće kao 
zavjet za sreću svoga sina, koji je nosio i ime toga obljubljenoga svetca. 

Roditelji su se pomno brinuli za odgoj Ivana Antuna. Bio mu je 
odgojiteljem Ivan Smoljanić, rodom iz Kostrene, čovjek učen i vriedan 
Hrvat. Kad je Petar Zrinski počeo pregovarati s francuzkim kraljem 
Ljudevitom XIV. snujući osloboditi Hrvatsku od tuđega gospodstva, 
tražio je kralj, da mu kao taoca pošalje u Pariš svoga sina Ivana Antuna, 
koji bi na kraljevskom dvoru nastavio svoje nauke. To se je snovalo 
g. 1664., ali se to nije dogodilo. 

Već g. 1665., kad je Ana Katarina Zrinska odpočinjala diplomatske 
veze s Rakoczyem u Ugarskoj i kćer svoju Jelenu Zrinsku udavala za 
Franju kneza Rakoczy-a, snovala je i ženitbu Ivana Antuna s kćerkom 
kneževom. Dok je prvo uzsliedilo, drugo nije. U toj vezi smatrala je 
bitno ojačanje roda Zrinskih i njezinih i muževljevih velikih snovova. 

G. 1665., 9. rujna, imenovan je Smoljanić biskupom senjskim i ostavio 
dvor Zrinskoga. 5 Na mjesto njegovo uze Zrinski o. Marka Forstala, 
dr. teologije i provinciala austrijskih augustinaca. Taj je već prije bio 
u službi kod brata Petrova Nikole Zrinskoga s godišnjom plaćom od 
150 talira. Služio mu je kao tajnik, naročito u dopisivanju s Mletačkom 
republikom. Bio je to muž vrlo uman i liberalan. U službi Petra Zrin¬ 
skoga bio je marnim odgojiteljem Ivana Antuna, te je s ovim putovao 
u Koln i Lowen, odkuda se vratiše g. 1669. 

Forstal i roditelji odgajali su sina u duhu vjernosti prema vladaru, 
kralju Leopoldu I., što je podpunoma razumljivo gledeći na njegovu 
mladost, i svakako su držali pred njim u tajni osnove protiv bečke kama¬ 
rile i kralja i svoje nesimpatije prema njemačkim vojnim zapovjedni¬ 
cima u Hrvatskoj, koji su u duhu bečkoga dvora mučili i ponizivali 
Hrvate i Hrvatsku. Nije onda ni čudo, da je mladi Ivan Antun bio odan 
kralju Leopoldu. Forstal, kad je saznao, što snuje Zrinski i njegovi dru¬ 
govi, iako je bio sam protivnik bečkoga dvora, ne može mu se, kao 
tuđincu — Ircu — zamjeriti, da se nije slagao s velikim osnovama Zrin¬ 
skoga, i počeo se buniti. On je doista bio pouzdanik Zrinskoga, te mu 
je ovaj kao i biskupu zagrebačkom Martinu Borkoviću povjerio prego¬ 
vore s kraljem Leopoldom. Vrativši se Forstal iz Beča (1670.) zavaran 
i zasliepljen, počeo je Zrinskoga i šurjaka njegovoga grofa i markeza 
Franju Krsta Frankopana nagovarati na pouzdanje u cara i kralja Leo- 
polda. Već iz Beča 2. travnja 1670. pisao je Zrinskomu, da sina Ivana 
Antuna’što prije makne iz Čakovca, i da ga pošalje ili na carski dvor 
u Beču ili kuda u inozemstvo, da na nj ne padne sumnja, da je išta sudje¬ 
lovao u uroti. 

Videći Petar Zrinski, da njegove velike osnove propadaju i da je 
ostao gotovo osamljen, da su njegove osnove odkrivene, Bukovački da 
nije ništa izhodio kod Porte, a pomoći nije dobio ni od Poljske ni od 
Francuzke, poslušao je o. Forstala, te je na sam uzkršnji ponedjeljak 8. 


5 Smoljanić je 5. veljače 1668. svečano instaliran za senjskoga biskupa. — 
Laszowski: Pabirci iz obrt. arkiva. Vjestnik drž. arkiva IX—X. 143. 

travnja 1670. poslao svog jedinca iz Čakovca u Beč. Do Graza, kamo je 
Ivan Antun stigao 9. i. mj., pratio ga je poručnik zrinske dragunske 
kumpanije Lovro Prinelssen. U Grazu je Ivana Antuna dočekao o. Forstal, 
s kojim stigne 12. travnja u Beč. Odsjedoše u samostanu augustinaca. 

Saznavši princ V. Lobkovic, da je Ivan Antun Zrinski u Beču, dade 
ga jedne noći zajedno s Forstalom dopremiti do sebe. On preda Ivana 
Antuna pod pazku bečkog gradskog namjestnika. Kod ovoga nije mu 
bilo zlo. Taj ga je tješio pustom nadom u veledušje carevo. Ivanu 
Antunu bilo je gotovo nesnosljivo, kako je to razlagao 15. kolovoza 
princu Lobkovicu, jer, »da iz dana u dan bježi vrieme bez ikakova 
uspjeha«. On želi »ne bi li mogao na drugi način trošiti svoje vrieme i 
da ne zaboravim toli koristno sve ono, što sam naučio u toliko godina, 
-S tolikim troškovima i s radom, toli nauke koli vježbe, pošto je uviek 
glavna težnja moje duše bila, da mogu biti upotrebljen u službi njegovog 
veličanstva . . .« 

Ivan je Antun živio u Beču pod strogom pazkom gradskog namjest¬ 
nika, dok su se carevi ministri i dvorska komora bavili njegovom sudbi¬ 
nom. Kralj je konačno odlučio, da Ivana Antuna premjesti u Prag. 

Međutim je bila prekinuta svaka veza između Ivana Antuna i njego¬ 
voga otca, koji je gotovo pod »salvus conductus« pošao sa šurjakom 
Frankopanom u Beč i ondje nastupio put Golgote do stratišta 30. travnja 
1671. O toj bolnoj tragediji ne možemo na ovom mjestu govoriti. . . 

Već 5. rujna 1670. dobila je dvorska komora nalog, da se pobrine 
za putne troškove Ivana Antuna za put u Prag. Dne 17. rujna odredio je 
kralj, kako se ima Ivan Antun prevezti u Prag. Imao ga je pratiti njegov 
dvorski meštar i dva sluge. Putem će na njih paziti dva o. isusovca, 
Tomo Grasser i Ivan Wargl, koji se imadu s njime voziti u kočiji. Za 
troškove prehrane na putu dozvoljeno je 400 for. 

Ivana Antuna zacielo se hotjelo učiniti podpunoma nepogibeljnim, 
staviti ga u kakav samostan, gdje bi zaboravljen i gotovo nestao, izčez- 
nuo sa svieta. Zavaravahu ga, da polazi u Prag, da ondje nastavi nauke. 
Uman mladić, kakav je bio Ivan Antun, to je opazio te je 19. rujna iz 
Beča pisao caru, da je učio humanistiku i filozofiju i ne želi više učiti, 
a najmanje bi se htio posvetiti teologiji, jer ne osjeća poziva u sebi, da 
bude »fratar ili svećenik«. Ne treba više ni prefekta ni skrbnika, i ne 
će više u školu ili konvikt. »Nisam ništa sagriešio protiv Vašeg Veli¬ 
čanstva, dapače gorko sam plakao, kad sam čuo takova šaputanja i 
došao sam veselo pješke i pod zaštitu Vašega Cesar. Veličanstva, a bio 
bih pobjegao, da nisam mogao doći do drugog izlazka.« Moli kralja, da 
mu dade jednu satniju u kojoj pukovniji, ili da mu dopusti, da nauči 
vitežke vježbe. »Lišavaju me mojih sluga a ja ću biti u neprekidnom 
strahu, jer ne mogu zamisliti, zašto ne bih mogao odabrati slugu, koji 
bi mi bio vjeran. Vaše Ces. Veličanstvo vrlo je dobrostivo i milostivo 
prema nevinima. Mnogo je mlađih od mene u vojničtvu, koji ne će pro- 
lievati svoju krv, kao što ju ja želim proliti za Vaše Ces. Veličanstvo .. .« 

Ovo je pismo slabo koristilo, on je morao u Prag. Od tud je 27. 
rujna pisao Lobkovicu moleći ga, da mu priskrbi kakovu carsku službu. 
Navodi svoje nauke i da vlada sa 7 jezika: hrvatskim, talijanskim, nje¬ 
mačkim, španjolskim, francuzkim, latinskim i mađarskim. 

Značajan i odlučan bijaše korak Ivana Antuna, koji je učinio u svrhu 
Spašavanja svoga otca. To je i dokaz vanredne ljubavi prema otcu. On 
na svoju ruku poduzimlje upravo nešto diplomatskog i velikog. On je 
dobro znao, da je saski knez-izbornik Ivan Juraj II. prijatelj njegovoga 
otca i da je u službi ovoga bio Janko Šubić Peranski, kao zapovjednik 
tjelesne garde — »Leib-Compagnie Kroaten zu Ross«, u kojoj su služili 
sami hrvatski plemići. Zrinski su Peranske uviek smatrali pripadnicima 
svoga plemena, i sam Ivan Antun Zrinski naziva Janka Peranskoga dra¬ 
gim rođakom. I Ivan Antun obraća se 28. rujna iz Praga na Peranskoga, 
te ga moli za pomoć od kneza izbornika otcu svomu. 

Nije nam potrebno govoriti o sadržaju toga pisma, jer ga u cielosti 
priobćujemo, i znat ćemo sve: 

»Služba moja da je Vašoj milosti preporučena, kako mojemu dra¬ 
gomu gospodinu i rođaku etc. 

Moj gospodin otac je vsigdar imal n a j a č i jedino ufanje 
u prošnih hercega s a x o n s k o g a, i u vaše milosti marlivosti, i 
buduć da vsi vele, da ako bi tri lectori 9 štili prositi za oprošćenje moga 
otca, nih svitlost 7 nebi se kratili. Moj gospodin otac i ja 
pošiljamo nosnika ovoga lista gospodi curfirštom, 8 i budući da moj 
otac nemore već pisati nikomu, ja kao dužen sin izpunjujem s ovim 
mojim listom i prosim vašu milost u ime moga otca i moje, da nam 
pomorete i preporučenoga imate nosnika 9 ovoga lista, koj za sada se 
zove Ferenz Palmerini, da bi mogal dobiti od milostivnoga poglavara 10 
preporučanja i sa prošnja listi, kako on hoće sam prositi i k koncu dajte 
mu u sem veruvanje, kaj povi u ime moga otca i moje. I buduć da mi sad 
nikaj nimamo, prosim vašu milost, da nam posudite sto zlatnih dukat 
na trošak ovoga gospodina, znate dobro, da s našega orsaga pravicom 
ja nemorem zgubit moje imanje, i ako bi na brzom potribuvali, moja 
sestra je u redu, da se plati. Moj gospodin otac je rekal, da bi dal na 
prikazan jedno imanje vašoj milosti, ako bi se pašćili pri electorih za 
njegovo oslobođenje. Vaša milost znade dobro, da od tuliko let naša 
familia je cvituvala, kakti da bi sada (tako rekuč) nemarlivo izginula, 
koju ako vaša milost izdignete nebude li nam dika i hvala ni samo pri 
ljudih, nego i pri Bogu, buduć da se nigdar priatel nemore spoznati nego 
u potribćini, ja sam se vsigdar u Vašu milost ufal, i ufamo se, da nas 
nećete ostaviti, buduć da sam vsigdar bil i budem, Pragi, 28. novembris 
1670. vaše milosti sluga i priatel 

Grof Zrini Januš v. r. 

P. s. ovo pošiljam memorial moga otca, katerega je cesarskoj sve- 
tlosti dal, iz kojega vaša milost morete izneti vas red našega dugovanja, 
ostavljajuč drugo gospodinu Palmeriniu«. * 11 

I ovo pismo nije donielo željenoga uspjeha. 


Knezovi izbornici. 

7 Car. 

8 Knezovi izbornici. 

9 Donosioc Palmerini, odnosno zapravo opat Barigli. 

10 Knez izbornik Saski. 

11 E. Laszowski: Pismo Ivana Zrinskoga, Kolo Mat. Hrv. XIX., 125. Originalna 
ovo hrvatsko pismo darovao sam riznici stolne crkve u Zagrebu, gdje se čuva i 
oprostno pismo Petra Zrinskoga od 29. IV. 1671. 

Car Leopold naložio je češkoj komori u Pragu 6. listopada 1670., 
da ima Ivanu Antunu Zrinskomu na godinu izplaćivati 1500 for. za na¬ 
stavljanje njegovih nauka. Kad je Ivan Antun stigao u Prag, izplatila je 
komora četvrtinu toga iznosa, te je zamolila dvorsku kancelariju, da se 
pobrine, da se taj prinos za nauke Ivana Antuna od drugud negdje nami¬ 
ruje. To je tek uredila bečka dvorska komora, kad je 27. rujna 1671. 
naložila blagajniku i kontroloru dvorskom, da češkom dohodarstvenom 
uredu pošalje 2000 tor. kao godišnji prinos za uzdržavanje Ivana 
Antuna Zrinskoga, a dvorskoj komorskoj blagajni imat će to nadokna¬ 
diti ugarska komora. 

7. listopada opet se je Ivan Antun obratio na kralja s molbom, da 
ga uvrsti među svoje službenike, i preporučuje otca milosti kraljevoj. 

Sve to osta bez uspjeha . .. Sudbina Petra Zrinskoga bila je zape¬ 
čaćena . . . 

O sudbini svoga jedinca sina nije bio upućen ni sam njegov otac. 
U oprostnom pismu, što ga je 29. travnja 1671. uoči svoje smrti pisao 
svojoj ženi Katarini, veli ... »Više n i š t a r ne znam pisati, 
nitza sina, niti za druga dokončan ja našega siro¬ 
maštva; ja sam se sve na Božju volju ostavil. . .« 

S Ivanom Antunom Zrinskim bavili su se štajerski stališi, kad su 
7. srpnja 1671. držali svoj sabor u Grazu. Ovomu je bilo javljeno, da je 
Petar Zrinski zbog veleizdaje smaknut. Zrinski je izgubio i indigenat 
(Landmannschatt) štajerski, i nastalo je pitanje, da li se to proteže i na 
Ivana Antuna. Stoga je sabor štajerski molio ratno vieće, da o tom izda 
svoje mnienje. Car Leopold je 29. kolovoza riešio to preko komore: 
da je i Ivan Antun Zrinski osudom otčevom izgubio štajerski indigenat, 
ali prepušta rješenje na volju štajerskim stališima, 
— jer je Petar Zrinski pretrpio već svoju kaznu. Tako je bio upućen 
zemaljski kapetan Štajerske Sigmund Ferdinand grof Trautmannsdorf. 
Što su štajerski stališi odlučili, ne znamo. 

Bečki dvor bio je zatim u strahu pred Ivanom Antunom. Ne će li 
ovaj podići bunu, da osveti otca svoga? Nu ovaj je bio miran, skroman 
i kralju vjeran. Ali ministri carevi smišljahu, da Ivana Antuna smjeste 
što dalje od domovine njegove. Odlučiše ga odpremiti u Španjolsku, 
gdje je vladao Habsburgovac Karlo II., a njegova setra Margareta bila 
je žena careva, pa su s toga i odnosi između Austrije i Španjolske bili 
najbolji. Ta Španjolci su kao častnici služili u austrijskoj vojsci, i 
obratno. Ivan Antun znao je španjolski, a kako je Španjolska tad držala 
Vojvodinu milansku, kraljevinu Napulj, Siciliju i Sardiniju i čitavu Bel¬ 
giju, mogao je Ivan Antun svojim znanjem i junačtvom postići i velike 
časti. Otvorena mu bijaše i španjolska Amerika! 

Kad je to u jeseni 1671. javljeno Ivanu Antunu, da će morati u Špa¬ 
njolsku, silno ga je zbunilo, te je 18. studenoga i. g. pisao dvorskom 
kancelaru Hocheru, da nije nikad želio poći u Španjolsku, gdje je nepo¬ 
znat, i gdje bi mnogo trpio od spočitavanja otčeve nevjere. Molio ga je, 
da posreduje kod kralja, da se to ne učini s njime tim više, jer je saznao, 
da za nj posreduje i knez izbornik saski. Moguće je ipak Hocher nešto 

učinio, jer je Zrinski ostao u Pragu. Postade častnik u vojsci, ali se nije 
smio maknuti iz Praga. Čini se, da ga je to smirilo, i on se vjernošću 
posveti vojnoj službi, ne bi li tako ugodio kralju i spasio za se baštinu 
svojih roditelja. 

Dok je 1673. umrla mu majka, zatočena u samostanu dominikanki 
u Grazu, 16. studenoga, sestra mu Jelena kneginja Rakoczy snovala je 
osvetu protiv bečkoga dvora. I ona se je mnogo zanimala za njegovu 
sudbinu, saznala je g. 1678., da je u milosti dvora. Kralj ga je imenovao 
pukovnikom jedne pukovnije, i stavljeno mu je u izgled, da će mu se 
vratiti imanja. 

U Ugarskoj je tad bjesnio rat protiv »kuruca«, koji su vojevali, da 
spase Ugarsku od tuđinaca, dok su »labanci« vojevali s carskom voj¬ 
skom. Bijaše to rat strašan i nemilosrdan, bez milosti i praštanja. U 
srpnju 1678. došao je Ivan Antun s vojskom u Zborovo, gdje se je sastao 
sa sestrom Jelenom. Poslije je Ivan Antun s jednom četom »labanaca« 
kretao iz Pataka prema Munkaču tražeći okršaj s »kurucima«. On se 
kod Vekena sukobi s njima, ali bude potučen i uhvaćen. »Kuruci« ga 
zarobljena odvedoše u Sedmogradsku, gdje je neko vrieme živio vrlo 
oskudno, dok se nije za nj zauzeo vođa »kuruca« Mirko T6koly, koji je 
vrlo zabolio Jelenu,, koja je već od g. 1676. bila udova iza kneza Franje 
Rakoczy-a. Tokoly ga izbavi iz ruku »čanaglja«, te ga uze k sebi. Postu¬ 
pao je s njime veoma dobro davši ga samo dobro čuvati pod stražom. 
Učinio je to, kako je koncem veljače 1674. pisao Jeleni, s »obzirom na 
buduće rodbinstvo milosti njezine.« Qualay, jedan od vođa »kuruca«, i 
Mihalj Apati, knez sedmogradski, htjedoše Ivana Antuna predobiti za 
svoju stranku, a moguće je to činila i Jelena, ali Zrinski ostade vjeran 
kralju. Sedam mjeseci živio je Zrinski kao zarobljenik u Sedmograd- 
skoj, a tada ga pustiše na slobodu. Zbog kuge u Dolnjoj i Gornjoj Au¬ 
striji i Češkoj, i zbog seljačke bune u Češkoj (1679.), nije se mogao 
Ivan Antun povratiti ni u Prag ni u Beč. Car je sklopio u ožujku 1680. 
primirje s Tokolyjem na pol godine, te makar je Tokoly imao veliku 
vojsku a pomagao je i francuzki kralj Ljudevit XIV., želio je ipak, da se 
izmiri s kraljem. Ivan Antun Zrinski opet je želio za ovo pomirenje po¬ 
sredovati, te je tako mnogo dopisivao s Tokolyem. Ali jedno takovo 
pismo skoro da je bilo kobno po Ivana Antuna. 

Kad se je Ivan Antun vratio u Prag, pisao je 3. travnja 1680. To- 
kolyu šifrirano pismo te mu javlja, da je prije pet dana (30. III.) stigao 
u Prag i da je prije toga četiri dana razpravljao o miru s generalom 
Leslieom. Savjetuje mu, da se u daljnjem radu o miru obrati na ostro- 
gonskog nadbiskupa, ali da bude oprezan, jer bi Niemci mogli i nadbi¬ 
skupa prevariti. Iz razgovora s Leslieom razabrao je, da Tokoly ne će 
mnogo polučiti od onoga, što mu je povjerio. Piše mu dalje, ako ostavi 
buntovnike, da će osim svojih imanja dobiti i neka druga, ali ne sva 
ona, koja želi. 

Ovo pismo bude od carskih ljudi uhvaćeno, Zrinskog staviše u 
zatvor kao sumnjivca i veleizdajnika: jer dopisuje s Tokolyem, piše 
šifrom i što upozorava ovoga, da bi Niemci mogli prevariti nadbiskupa. 

Iztragu je vodio dvorski kancelar Pavao Hocher, koji je prema Zrin- 
skom pokazivao mnogo plemenitosti i obzira. 20 svibnja 1680. presluša- 

van je u Pragu od 7 do 9 sati prije podne. Izkazao je, da je pismo pisao 
sa znanjem generala Lesliea, i da mu je htio pokazati i samo pismo, ali 
ga nije našao kod kuće. Povjerenje svoje kod Tokolya upotrebio je 
samo, da posluži kralju, Szalay da mu je uzalud govorio, da ne će ništa 
postići kod kralja, što više nagovarao ga je, da ostane kod »kuruca«, i 
da ne čini mir s kraljem, dok ne bude uzpostavljen u otčeva imanja. I 
knez Apafi obećavao mu je svašta, da će biti zadovoljan. Na sve to nije 
htio pristati, jer je htio uztrajati u vjernosti kralju tako, da je odbio 
i službe, koju mu nudiše Francuzi. Pisao je to pismo za vrieme primirja, 
što se obćenito činiti može. Sviestan je, da nije počinio nevjere, uspjelo 
mu je opravdati se, jer je već sliedeći dan 21. svibnja predložilo ratno 
vieće u Pragu kralju, da se Zrinski pusti iz zatvora i da nije prekršio 
vjernosti kralju. Neka mu se dopisivanje s Tokolyem oprosti. Kralj to 
potvrdi, on bude pušten na slobodu, a češka komora dobije 3. rujna 
1680. nalog, da i nadalje izplaćuje Zrinskomu godišnju rentu od 2000 for. 

Ivan Antun svakako je dobro poznavao nekadašnje imovinske pri¬ 
like svojih pređa, i počeo je misliti, kako bi i on došao do svoje djedo¬ 
vine. Pouzdavao se je u kralja Leopolda, da od njega izprosi »milost«, 
da mu se povrati baština. Dobro se je sjećao staroga sjaja Zrinskih, a 
zacielo je težio za svojim rodnim gradom Ozljom i divnom Kraljevi¬ 
com na žalu hrvatskoga Jadrana. Negdje početkom g. 1682. zamolio je 
kralja, da mu »milostivo« povrati njegovu djedovinu. 10. siečnja sasta- 
doše se u vieću u Beču biskup grof Leopold Kolonić, odvjetak starog 
hrvatskog roda Kolonića, tada predsjednik ugarske dvorske komore, i 
barun Krsto Abele, predsjednik dvorske komore. Ovi izviestiše kralju, 
da je imovina Petra Zrinskog tako prezadužena, da, ako se izplate svi 
dugovi, ne će ostati ni krajcara! A od majke nema što da traži — jer 
je i ona veleizdajnica! Po pravici nije kralj dužan Ivanu Antunu ništa 
dati. Predložiše, da se Ivanu Antunu dade »iz milosti« odpravnina 100 
tisuća for.! Dok mu se to ne izplati, neka bere od toga kamate 5000 for. 
na godinu: 3000 od ugarske i 2000 for. od češke komore. 18. veljače 
održalo se opet vieće pod predsjedanjem samoga kralja. Prisustvovaše: 
grof Martiniz, Nostiz, R. Stahremberg, Konigsecke, Schaffgotsch, Joeger 
i Abele. Ovo odobri priedlog o odpravnini. 27. veljače obaviešten je o 
tome Zrinski. 

Kako je to primio Ivan Antun do znanja, ne možemo reći, svakako 
bolnim srdcem, ali se je time svakako smirio, jer je znao, na čemu je. 
Ali kada i kako će ova odpravnina biti mu izplaćena? Ta bečki dvor nije 
bio baš tako savjestan u svojim obećanjima. 

Zrinski stoji opet u milosti kraljevoj, i nastoji, da je očuva. I 
doista je bečki dvor tu milost i pokazivao, kad mu je povjerio, da vodi 
pregovore s Tokolyem, koji je dobio i kraljevo odobrenje, da se Jelena 
Zrinska, udova Rakoczy, uda za Tokolya. 

Već u svibnju 1682. nalazimo Ivana Antuna u sjevernoj Ugarskoj, 
gdje se je uzevši sa sobom maloga svog nećaka Franju Rakoczy-a sastao 
s T6kolyem u Lelešu. Poslije je s kraljevim savjetnikom Izdencziem tra¬ 
žio od Tokolya uvjete mira s kraljem Leopoldom. To je ovaj učinio. 
Trudio se je Ivan Antun mnogo oko toga, da izmiri kralja s T6kolyem. 
26. svibnja bio je u Levoči, odkud je putovao u Beč s uvjetima pomi¬ 
renja. Ali uzaludan bijaše trud njegov. Bečki dvor ne pristade na Toko- 

lyeve uvjete, koji se je 15. lipnja i. g. vjenčao s Jelenom Zrinskom. Ivan 
Antun još je po posljednji put pregovarao s ugarskim nezadovoljnicima 
u Rosicama 23. srpnja i. g. Rat protiv Tokolija odpočne iznova u ljetu 
i. g. Tokoly osvoji brzo sjevernu Ugarsku. Zavladao je veliki nemir kod 
kralja i u Beču, jer opet zaprieti rat s Turcima. Turci krenuše pod Kara 
Mustafom na Beč, i podsjednu ga 17. srpnja 1683. Kralj Leopold po¬ 
bjegne u Linč, a Beč je branio grof Guido Stahremberg. Beč oslobodiše 
porazom Turaka poljski kralj Ivan Sobjeski i princ Ljudevit Lotarinžki. 

Te godine 1683. nastaje upravo tragičan preokret u životu jadnoga 
Ivana Antuna Zrinskoga. Pisac djela »Geschichte der Landvvehre in 
Oesterreich ob der Enns« (Linz 1811. I. 224) Kurz objeduje Zrinskoga, 
da je bio vođom 4000 Tatara i da je nedaleko rieke Aniže ulovljen i 
poslan kralju u Passau, kamo je pobjegao pred Turcima. Ova grozna 
vješt nema nigdje svoje potvrde. Nit ima o tom kakovih iztražnih spisa, 
nit se potvrđuje budi u kakovom pismenom spomeniku i daljnjem po¬ 
stupku sa Zrinskim. Neistinitost potvrđuje i dotadanje vladanje Zrin¬ 
skoga prema kralju i njegova sliepa vjera i pouzdanje u kralja. 1 poslije, 
kad čami u tamnicama, postupa se s njime kao s odličnom osobom. Ne 
vjerujemo, da bi bio ostao na životu i poginuo bi bio pod krvničkim 
mačem poput otca svoga, da je to bila istina. To je puka potvora nesa- 
vjestnoga pisca baš tako, kako je izmišljotina, da je Zrinski dobio ime 
»Gnade«, što se nigdje u službenim spisima ne spominje. On živi, trpi i 
umire nazivan grofom Zrinskim. 

Doista je činjenica, da je g. 1683. Zrinski uhapšen i bačen u tamnicu. 
To je bio plod i svrha politike dvora bečkoga i dvorske kamarile. Ta 
on je bio Zrinski, brat Jelene i šurjak Mirka Tokolva. Golema baština, 
sladak mamac .. . I on je morao nestati, da utrne hrvatski rod slavnih 
Zrinskih, kako je utrnuo i rod Frankopana s Franjom Krstom . . . Sva 
njegova krivnja bila je izmišljotina, kleveta, neoprostivi grieh zlobnika 
i zavidnika. . . ubogi car marioneta svojih ljudi . . . 

Ivana Antuna zatvoriše najprije u Oberhause-u, kako to potvrđuje 
pismo dvorske komore, upravljeno 25. veljače 1684. češkoj komori, ko¬ 
jim se određuje, da se Zrinski premjesti u tamnicu grada i tvrđave Rat- 
tenburg u Tirolu, i gdje se do daljnje odredbe ima uzdržavati s onih već 
doznačenih 2000 for. na godinu. Već 25. veljače odredila je dvorska ko¬ 
mora dvorskoj blagajni, da kapetanu rattenburžkom Tobiji pl. Klebls- 
pergu od toga doznači 300 for. za nesretnoga Zrinskoga. 

Bolno je to djelovalo i na njegovu sestru Jelenu već i s toga, jer je 
smatrala sebe krivom zbog njegovih patnja. To se vidi iz njezinog pisma, 
koje je 10. lipnja pisala iz Tokaja svom mužu Tokoly-u i medu inim 
piše: »Ali toga, što se vi brinete za oslobođenje siromašnoga moga brata 
sužnja, možda nije u vas zaslužio, ipak će se on, ako ga Bog nakon toli 
mnogih patnja uzdrži na životu, valjda opametiti, pa će (Vam) onda 
služiti do svoje smrti... Ne bi li bilo dobro, da pišem poljskoj kra¬ 
ljici? Njezino bi veličanstvo bilo sredstvo za njegovo oslobođenje: i 
jedna njezina rieč mnogo čini pred drugima. Možda bi se ponudilo nje¬ 
zino veličanstvo? Ali glede toga ostavljam stvar.vama, dragomu gospo¬ 
daru srdca moga; znadem, da ćete mu biti dobar zagovornik. To dobro 
znadem, da poradi mene trpi ono robstvo, zašto neka 
naplati njegovom veličanstvu, što se tako razumije u pravicu!« 

Ivan Antun mnogo je patio. On, sin velikoga i slavnoga bana hrvat¬ 
skoga, potomak preslavnih predaka, gotovo nekoć dinasta u Hrvatskoj. 
On, koji je kao dječak gledao slavu svoga otca, oklevetan i ponižen, 
bez ikakove krivnje, pa čami u mraku strašne tamnice. Nije 
onda ni čudo, da mu je potamnio um. Možda je i znao gorku sudbinu 
svoje majke i nesretne druge sestre Zore Veronike, koja je silom strpana 
u cjelovački uršulinski samostan, dok se opet od svoga bratića Adama 
Zrinskoga nije mogao nadati pomoći, jer taj bijaše vojnik i služio je 
kralju i caru Leopoldu. 

Za uzdržavanje njegovo u Rattenburgu doznačivano je samo 1 for. 
30 krajcara dnevno, a od g. 1685.—1687. utrošeno je samo 5000 for. na 
njega! Tim je novcem razpolagao upravitelj rattenburžke tvrđave Ferdi¬ 
nand Spunyi. Do konca g. 1695. predala je dvorska komora u Ratten- 
burg 6447 for. 30 krajcara, dakle više 1447 for. 30 kr. nego li je primila 
od češke komore, koju je to teretilo plaćati. Po nalogu carevom od 13. 
listopada 1696. imala je gornjo-austrijska komora doprinositi za uzdr¬ 
žavanje Zrinskoga tako dugo, dok se ne odredi, odakle će se to nami¬ 
rivati. Gor. austrijska komora izdala je do 26. lipnja 1698. u to ime 
2251 for. 23 krajcara. Konačno je gornjo austrijska komora molila cara, 
da joj se taj izdani novac vrati, te je car pozvao dvorsku komoru, da 
to učini. I odsad doprinosila je dvorska komora za uzdržavanje Zrin¬ 
skoga. Međutim se je Zrinski nešto oporavio i trebalo je izdatak za nj 
povisiti, jer je on »i z a mnogo godina pokazivane slabo¬ 
mu n o s t i došao do priličnoga razuma«. 

Biedni Ivan Antun Zrinski tužno je provodio svoje dane u ratten- 
buržkoj tamnici — gotovo zaboravljen od cieloga svieta, što više, kao 
da su zaboravili i njegovo pravo ime Ivan Antun. Pače i službeni carski 
spisi nazivaju ga Nikolom, — grofom Nikolom Zrinskim, a pod tim ime¬ 
nom i umire i pokapa se! 

Kad je buknuo rat o španjolsko priestolje, ratovahu Bavarci s Fran¬ 
cuzima protiv Austrije, odnosno cara Leopolda. Oni provališe g. 1703. 
u Tirol. To zaplaši bečki dvor. Da ne oslobode Zrinskoga iz Ratten- 
burga, bude Zrinski prevezen u Graz. Već 13. srpnja i. g. nalazimo Ivana 
Antuna ondje, ukonačena u gostioni »Hasenhaus«, dakako pod jakom 
stražom. Ali se pobojaše za nj, da ga ne bi oslobodili hrvatski i ugarski 
đaci, koji su bili na naukama u Grazu, »kao njegovi patrioti«. Stoga je 
dvorska unutar, austrijska komora u Grazu naložila kapetanu gradske 
tvrđave »Schlossberg« Josipu grofu Rabati, da ga preuzme, gdje ga ima 
stražiti i uzdržavati (verwachet und verkart vverden solle), tako da tro¬ 
šak za nj ne prekorači na dan 3 do najviše 4 for. O tom je isti dan 
komora gotovo -slično javila caru moleći, da njezinu ovu odredbu 
odobri. 

Rabatin »kapitenlajtnant« u schlossberžkoj tvrđavi Đuro Sigismund 
v. Gerterau smatrao je nedovoljnom stražu, koja je bila u tvrđavi, pa je 
predlagao, da se natrag pozove onih 15 momaka tršćanske garnizone. 
To je bilo tim pogibeljnije, jer je u Schlossbergu bio i francuzki general 
Barbessien, kojega je također valjalo dobro stražiti. 

Za Zrinskoga nabavljene su.i potrebne stvari za.njegovu ćeliju. Po 
odredbi unutarnje dvorske komore imala je dvorska blagajna (Hof- 

pfeningamt) izplatiti za posteljinu (petgewands Leibacher, und Petspan- 
ten) 30 for. 30 kr. To je (Beth und Liegerstat) nabavio Gerterau, kako 
je to 17. srpnja javio unut. austr. dvorskoj komori. S pogledom na si¬ 
gurno čuvanje Zrinskoga mnogo je dopisivano i izvješćivano i komori 
i kralju. Naročito se naglašavalo, da straža tvrđave u slučaju vatre u 
gradu izilazi u pomoć gašenju, te bi slaba straža u tvrđavi, koja bi u tom 
slučaju ostajala tamo, bila preslaba, ako bi se što poduzelo za oslobo¬ 
đenje Zrinskoga. Kralj je 21. srpnja odobrio tjedni trošak za Zrinskoga 
4 for., a tako i pojačanje straža, te dozvolio, da se natrag pozove ono* 
15 momaka tršćanske garnizone. Dozvolio je Zrinskomu, kad uztreba 
izpovjednika, liečnika, brijača i slugu, koji svi imaju biti pouzdani i 
vjerni ljudi. Dozvolio mu je i prisustvovati misi nedjeljom i blagdanima 
u tvrđavnoj kapelici. Dok mu je to dozvolio, najstrože zabranjuje, da 
s kime razgovara ili se dopisuje, ali želi znati, što ustmeno ili pismena 
poželjava imati. Niti častnici u tvrđavi ni tko drugi nije smio ni sa Zrin- 
skim, ni s Barbassierom, ni s njihovim slugama razgovarati. 

Sam Gerterau uviđao je, da je opredieljena tjedna svota od 4 for. 
odveć malena za uzdržavanje »tako zdravoga i jakoga čovjeka«, dakle 
dnevno 34 krajcara, dok je u Rattenburgu doznačivano za nj 7 for. na 
tjedan. Zrinski si je zaželio nekoliko novih košulja i škarice za nokte. 
Dozvolom kralja nabavljeno mu je 5 košulja i škarice bez šiljka. Obskrb- 
nina povišena je na 6 for. na tjedan! To i druge neke potrebne stvari 
nabavljene su Zrinskom za 52 for. 32 kr. To je uredilo knjigovodstvo 
unut. austr. komore u Grazu. 

Kako li tužno zvuče želje, koje je Zrinski napisao, kad ga se pitalo, 
da ih izjavi. Napisao je njemačkim jezikom: »Ja zapravo ne znam, što 
hoćete, da vam pišem, jer meni manje kažu mnoge stvari. U taj čas ne 
pada mi na pamet, čega mi sve treba. Dajte mi škare, da režem nokte 
i vlasi. Dok sam boravio u Rattenburgu, šišao mi je kosu brijač, dočim 
sam nokte ja sam rezao nožem. Trebalo bi mi također više košulja, jer 
sada nemam više, nego li tri prane košulje.« 

Tako je evo biedno stajalo sa sinom slavnoga bana Petra Zrinskoga. 
Kako vidimo, gospoda unutar, austr. komore u Grazu: predsjednik Jn- 
gochi, tajnik Abele, Webersperg, Conduzi, Kainbach, Prandtegger, Pau- 
mann i Kellersberg milostivo dozvoliše te sitnarije . . . Još mu nabaviše 
jedan gunj, jer je nastalo hladno jesensko doba. 

K svoj toj nevolji nadošla je i bolest, jer vidimo, da je na ljekarije 
za nj potrošeno 16 for. Liekovi su nabavljeni kod dvorskog ljekarnika 
Adama Grienbaladta. Nije ni čudo, da ga je snašla bolest. Hladna i vlažna 
ćelija, bez svietla i zraka, duševne patnje shrvaše tielo. Zacielo dobio je 
upalu pluća. U noći od 10. na 11. suđenoga 1703. patio je Zrinski od 
silnih boli. Prizvan je gvardian kapucina o. Gabriel. Ovomu se je izpo- 
vjedio, pokajao se i primio posljednju pomast. U jutro 11. između 5 i 6 
sati izdahnuo je svoju izmučenu dušu . . . Tielo pokojnika ostalo je u 
tamnici do 6 sati navečer, 12. studenoga, kad je na prostim seoskim 
kolima (Landgutchi) praćeno sa 6 svjetiljaka (Windlichtern) prevezeno do 
samostana dominikanaca u murskom predgrađu i ondje u samostanskoj 
crkvi sv. Andrije položeno na vječni počinak u grobnicu t. z. »T o t e n- 
k a p e 11 e« i »K r e u z k a p e 11 e«. 

U matici umrlih gradačke rkt. župe na strani 334. upisano je: 
»nouembris 1703. 12. Der hoch und wohlgeborne Herr Franz Antonius 
Graff von Serini ein Gefangener in dem Schloss dobren, ist in Gott ver- 
schieden und bestattet vorden. Bey p.p. Dominicanern«. 

Pokopan je u mraku, bez sprovoda, bez pratnje, bez tugujućih kao 
prosjak i prognanik . . . 

Gradačka komora platila je za grobnicu (Liegort der Begrabnus) 
30 for., za seljačka kola za prievoz mrtvog tiela 8 for., te 30 misa po 
20 krajc. To je izplatila blagajna komore. O tom je Karlo grof 
Breiner izvjestio 12. i. mj. kralju, koji je to 28. studenoga odobrio. Još 
su izplaćeni drugi neki izdatci, koje je učinio za Zrinskoga Gertenau. 

Grob Zrinskoga nije označen nikakovim nadpisom, nit grobnom 
pločom ... on je imao biti zaboravljen i brisan iz uspomene ljudi . . . 

Ivan Antun Zrinski, odgojen kao Hrvat u lojalnom duhu prema vla¬ 
daru i domovini, u vještinama vitežkim i vojničkim upućen, ostaje kroz 
sav svoj život željan službe kraljevske. Stalan i postojan u ovim načelima 
nije se dao zavesti na put nevjernosti ni od sestre, ni od šurjaka Toko- 
lya, ni od Gualay-a, vođe Kuruca, ni od kneza sedmogradskoga Apaffy-a, 
ni nuđenim službama sa strane Francuzke, — on je uztrajao u vjernosti 
kralju i željan vojničke službe. Imao jepodpune osebine Hr¬ 
vata.* 


VRELA 

D r. Rački F r.: Izprave o uroti bana P. Zrinskoga i kneza Fr. Frankopana. 
Zagreb. 1873. 

P os Ijedni Zrinski i Frankopani. Mat. Hrv. 

Laszowski: Knezovi Zrinski kao mletački plemići. Vjestnik hrv. slav. dalm. 
zem. ark. XIII. 

Laszowski: Prilozi o posljednjim danima Ane Katarine grofice Zrinski i 
njezinoga sina Ivana Antuna. Viest. hrv. slav. dalm. zem. arkiva. 

Kurz: Geschichte der Landeswehre in Oesterreich ob der Enns. Linz 1811. I. 
Forstal Marko: Stemmatographia mavortitiae familiae comitum a Zrin. 
Rukopis u sveuč. knjižnici u Zagrebu. 

Bogišić Valtazar: Acta coniurationem Petri a Zrinyi et Francisci de 
Frankopan necnon Francisci Nadasdy illustrantia, Zagreb. 1888. 

* Kako je stvorena objeda Ivana Antuna Zrinskoga, da je ortačio s Turcima i 
vodio turske čete g. 1683., tako je nastala nikako utvrđena viest, da se Ivan Antun 
Baltasar Zrinski u tamnici u Gracu ustrielio. Ovakovu činjenicu donosi Herder: 
Konversationslexikon III. Aufl. pod: Zrinyi. 

Da na toj viesti nema ništa istine, svjedoči nabolje činjenica, da je Ivan Antun 
Zrinski pokopan u crkvi, a po kanonskom pravu nema samoubojica pravo na 
crkveni pokop. 

BOZI DAR KUKULJEVIĆ, Zmaj Sakcinski: 

IVAN ANTUN ZRINSKI 

(1654.—1703.) 

Zar još se ne će srdce ti ledeno 
Na milost sklonut, silni care ti? 

Raztopit zar se ne ćeš, mrka stieno, 

Sa suzah što ih proli oko mi; 

Zar ne ć’te pasti ni vi lanci kleti, 

Zar ne će nikad svršit se moj jad; 

Zar Zrinskih zadnji mora ovdje mrieti — 

Ne mriet: poginut kano onaj gad — 

Što mračnome u kutu gmiže tamo 
A jedini mi, jaoh, prijan sad?! 

I ne smije 1’ sunce jednim trakom samo 
Da usreći, vaj, podzemni taj hlad? 

Već nema zlata, oružja u mene, 

Velikaš bijah, sad sam biedni rob; 

U smradu ovom da mi tielo vene, 

Strovališe me živa u taj grob. 

A s čega? Ljubljah žarko domovinu, 

Veličju, slavi njenoj živjeh mlad — 

Pred cara dođoh, pogledom me šinu: 

»Taj buntovnik je, s njim u Kufštajn-grad! 
Sa zmijom neka živi ondje zmija, 

I s miši hulja nek se druži ta!« 

Ja klekoh preda nj, — care se nasmija: 

»Zar holi Zrinski klečat zna? ha! ha! 

Od cara milost prosiš? Ne ćeš više 
To ime nosit, vjeruj, brajko moj, 

Sa svieta nek se spomen Zrinskih briše: 

U »Gnade« mienjam, robe, pridjev tvoj!« 
Tad riknuh poput lava, — mignu care: 

»Ajd! pograbite dvorani ga vi 
I dajte njemu zaslužene dare: 

Za roba ’e prnja, za njeg zlato ni!« 
Dopratiše me amo, baš je zora 
Svanjivat stala, — bio krasni maj — 

I spazih grad taj usred zelen-gora, 

Milotom draži cvatući taj kraj; 

U doli tihoj rukalo je stado, 

Tajinstveno žuborio je In, 

Čobanče s briežka pjevuljilo mlado: 
Pozdravljo zoru slobodan je sin, 

I vrisnuh: »Sve na novi život usta 
A s onih kula meni prieti smrt!« — 

»Ni rieči više s poganih ti usta!« 

Zareža na me stražar, biesan hrt: 

»Ej, tamničaru, evo tebi roba; 



Najružnija mu izba nek je stan, 

O kruni može snivat tuj do groba, 

A crkne V: tielom nek se gosti vran!« 

Oh, grozni dane, jošte živ si meni, 

A dvaest minu već od onda liet, 

Da dvaest, strašno, — smrti amo kreni! — 
II ne ću I’, jaoh, nit umrieti smjet?« 

Umuknu jadnik, glavu na kam spusti 
I zveknu lanci, čupat stade vlas: 

Posiedio ju bujnu grob taj pusti 
I zgrbio mu ponositi stas. 

Zatvorio je utruđene oči, 

U kulu pada sad za gostom gost: 

Na prenoćak se sova s sovom roči — 

Ta rupa Kufštajn-grad imade dost! 

A1 odkle jek taj? Vjetar li zauji 
Kroz mrki zid? Ne, žica to je zuj, 

I tihom kulom sladka pjesma struji. 

Što? Pjesma, žice, u tamnici tuj? 

Otvoriše se vrata, mjesec skoči 
Na bliedo lice sužnja, svietla čar 
Iz sna ga trže, dignu se, ukoči: 

»Govori, tko si? Šalje li te car?« 

Potočca poput glasak zaromoni: 

»Ta ja sam, Mare tvoja!« »Oh, moj raj! 

A što li ono slađano zazvoni?« 

»To lutnja bje, s njom blažit ću ti vaj!« 
»Zar smiješ?« »Nema doma nam gospara, 
Daleko ode, otac mi je sam, 

I moljah njega, tvoga tamničara, 

Da samo časa dva pokloni nam. 

Dozvolio mi, eto me sad sretne: 

Uz tebe, Ive« »Oh, na moju grud! 

Obuzeše mi pamet misli sjetne, 

Oj goni je i anđeo mi bud! 

O daj mi siedu ko što daše mladu 
Da srknem s rumen-usna tvojih med, 

Ah pogledaj me, oči nek mi znadu, 

Da nebo stvara bajnijim tvoj gled, 

Ko nekad, djevo, zlatnu rječcu šani: 

»Ja ljubim te!« — ta jedina bje ti, 

Što sužnja Zrinskog ljubiti se skani, 

Da ljubit sužnja tamničara kći!« 

»Oj ljubim te! — gle mirisno to cvieće, 

U planini ga ubrah zelenoj, 

Tom izbom kužnom nek mu miris lieće, 

Na grud ću ti ga djeti, mili moj!« 

»Ne, cvieća ne! — zar ljepši još ne leti 
Iz duše tvoje meni miris, aj? 


Uz žice lutnje umiješ pjesme pjeti, 

O pjevaj, što te nauči tvoj kraj!« 
Lelija žica zuj se poput vaia, 

I sužanj sluša, ostavlja ga jad; 

Kroz rupu zraka mjesečine mala 
Proviri: slušat i ona je rad. 

Sad drhtnula na žicah Mari ruka: 
»Uspavat znala uz taj zuj me mat, 

Već peto ljeto za njom srdce kuka — 
A s njom mi umre seka, Jerko brat!« 

I zalila joj vrela suza oko. — 

»Oj ne plač!« on će »i ja znam tu bo: 
U Ozlju gradu rastoh: mladi soko, 

Za svjetske jade tad još nisam zno; 
Hrvatom ban bje roditelj mi slavni, 

S junačtva poznat bje u šir i dalj 
A djedovom mi sviet taj nema ravnih, 
Veličao ih silni car i kralj. 

Od Frankopana roda bje mi majka, 
Nadvisio sve žene njezin duh; 

Koliko krasnih zgoda, priča, bajka 
Djetence jošte od majčice čuh! 

Oj kako sladko uspavat je znala 
Sa sekami me uz pjesama poj, 

A zorom djeca čim bismo ustala, 
Izljubila bi žarko porod svoj. 

Uzrastoh, svakdan bježo sam u gore 
I lovih zvieri, disah zdravi zrak, 

U duhu mi se zlatne misli stvore, 
Slobodu svetu pojmit tuj bjeh jak! 
Zaželjeh svieta, i na put se dadoh: 

I pustih otca, majku, rodni dom, 
Proučat zemlje i narode stadoh — 

Ta nauk slast bje vela srdcu mom. 

Pa kad se vratih, otac poslao me 
Pred carski priesto, smjerno javih ja: 
»Pokorio ban se Zrinski caru svome!« 
A Leopold će: »Ej, momče, u prah! 
Baš svom si otcu slika i prilika, 

Gle ona popa pobožnika dva: 

Izučit će te, znaj, za redovnika, 

A buntovniku suditi ću ja!« 

Zatvoriše me, vidio nisam više 
Premilog otca; poslije stiže glas, 

Da roditelj mi, jaoh, već ne diše; 
Zavrisnuh s boli i protrnuh vas: 

Da ja redovnik budem, za slobodu 
Dok u mene je ruka? Nikad, ne! 

Sve sile, klikoh, posvetit ću rodu, 

Oj, sa mnom Zrinskih ime nek ne mre 
U domu mrtvo oružje mi visi, 


Na živu ruku čeka britki mač; 

Da svetiš otca smrt, odabran ti si, 

Tajinstven glas mi šapnu, kosi drač! — 

I pobjegoh iz uze; — baš je sjelo 
Na počin sunce, dol zagrli hlad, 

I zadrhta mi izmučeno tielo: 

Pred čakovački padoh mili grad. 

Tuj klekoh, zemlju vrela kap orosi — 

Ko diete nisam tako plakat zno — 

Na vrata kucnuh, glas zaori: »Tko si?« 
»Gospodar tvoj sam, diži gvožđe to!« 

Otvorio mi — tuđin bješe kleti; 

Protrnuh: »Kako dođe amo ti?« 

»Zar ja?« će stražar, »sad ćeš razumjeti, 

Da carev grad je taj, tvoj više ni«. 

»Ti znaš me?« — »Znam, da sin si Petra bana, 
On pade, luda, kraljem htjede bit!« 

»A1 ja sam stabla Zrinskog zadnja grana 
I baštinik sam Petra zakonit!« 

Ko biesan lave dvoranama letih: 

Sve pusto, prazno, — kud je zlata sjaj? 

Kud oružje? kud slike? Bože sveti! 

Sve odnije gladni vuče, tuđin taj. 

Pod oružjem iz čakovačkog grada, 

Odvedoše me vezana u Beč; 

Slobode tuj me mine zlatna nada: 

»U Kufštain s tobom!« to bje cara rieč. 

Tad dođoh amo, — vaj!« i glava klone 
Izmučena mu na djevojke grud, 

»Tu svršit ću. — Na pogreb, čuj, već zvone — 
Hrvati kupe se, gle, odasvud: 

Preda mnom kleče, — što li se to blista 
Na jastuku što drži plemić mlad? 

Gle, zlatna kruna, kruna ona ista, 

Što Zvonimir je nosio kralj najzad. 

»O nemoj umriet!« zbore, Petra nema, 

Od Zrinskih ti nam osta Petrov sin«. 

Ne, ne, pogleđte, već se krvnik sprema 
Na otcu da izvede strašni čin, 

Sad hrlo skoči da zaveže oči: 

Odrubio mu sjajnu glavu, joj! 

Iz trupa krv se vrela toči, toči 
I njemški puk se prepo, bježi; — stoj! 

Gle, pit sad možeš krvi zvieri gladna, 

Ta žeđao si tako za njom pre, 

Iztoči krv tu, sieći možeš sad na 
I moju glavu — sieci! — tako! — he! — 

Gle, — žezlo, kruna, priesto u prah pada, — 
Već idem otče, — Hrvatska! — ha, ha!« 

Poludio ie,-smrt ga crna svlada, 

I plače Mare, s njom Hrvatska sva! 


Junačkih nema sada Zrinskih više 
A1 hrvatska u žilah krv još vri, 

I još nam srdce bije, duša diše — 
I budi sviest se, živi još smo mi! 


(»Vienac« 1882. Br. 17.) 



DR. ANTE CIVIDINI, Zmaj Zulumgradski, Ljetopisac Vitežkog Reda: 


IZ TUĐINE U RODNI KRAJ 

1. U TRAGU ZA POSLJEDNJIM ZRINSKIM 

Još više od barjaka, štono na po stiega lepršahu s kuća, pokazivahu 
hrvatska srdca, da je Hrvatska minulih dana slavila osobito slavlje. 

U priestolnicu stigoše knezovi Petar Zrinski i Frane Frankopan. Eno 
ih pod svetištem zagrebačke katedrale. Tamo miruju već nekoliko dana. 
Da, miruju — umorni s daleka puta. Bog zna, dokle će oni mirovati 
ondje? Braća Hrvatskog Zmaja spremiše im ondje kratko odmaranje. 
Tu, u katedrali nije im pravi dom, tu su oni samo gosti. Njihove će kosti 
onamo, gdje ih je prvi put ogrijalo sunce. Na Kupi je njihova kolievka, 
na Kupi zametnuše prve igre, na Kupi prve zavitlaše mače. Tuj, na svetom 
Ozlju bit će opet njihov dom. Onamo će Braća Hrvatskoga Zmaja do¬ 
meti njih i druge mučeničke kosti, da sve na jednom mjestu nađu miro¬ 
vanje svoje. 

S takvim se je mislima hranila hrvatska duša stojeći još uviek pod 
snažnim valovima slavlja, u koje je tonuo trideseti travanjski dan go¬ 
dine 1919. A Braća Hrvatskoga Zmaja zavjetovaše se, da ne će mirovati 
sve dotle, dok ne izpune svoj zavjet, dok pepeo posljednjih Zrinskih i 
Frankopana ne spreme pod ozaljski krov. 

Izvršiti taj zavjet nije bilo lako. Prije svega valjalo je pronaći, gdje 
se nalaze relikvije Katarine i njezine djece, gdje li počiva prah Adama, 
sina Nikolina. Ovo pitanje nije ni časka smelo Braću Hrvatskoga Zmaja 
u njihovu naročitom počitanju prema Zrinskima i Frankopanima. Sviest, 
da je ta junačka i umna hrvatska obitelj zavriedila, da je hrvatski narod 
vazda u srdcu nosi, i da će se on za velika djela te obitelji odužiti samo 
na taj način, ako se svetim ostatcima njezinih pošljedaka podigne dosto¬ 
jan hram na tlu hrvatskoga doma, vodila je velikog meštra Emila La- 
szowskog, kad je pregnuo, da izpuni zavjet svoj i Braće svoje. 

Već je god. 1920. (25. X.) počeo Laszowski tražiti podatke o Ivanu 
Antunu Zrinskomu. Laszowski je dobro znao, gdje je sin Petra Zrinskoga 
bio utamničen i gdje su ga poslije smrti sahranili. On je znao, da se u 
munchenskom ratnom arhivu nalaze spisi, koji su doneseni iz zamka Ober- 
hause kod Passaua, gdje je Ivan g. 1683/4. bio sužanj. Ako se među ovim 
spisima nađe građe o boravku Ivanovu u Oberhauseu, bit će jamačno jas¬ 
nija ona stranica poviesti, koja treba da govori o razlozima, zašto je dvor 
cara Leopolda I. prelomio štap nad životom mladoga Petrova sina. Što 
ie skrivio Ivan, da se je s njime moralo tako nemilostivo postupati? 

Živa želja velikog meštra Laszowskoga, da razvije oštru sliku Iva¬ 
nova profila, obratila ga je sveučilištnom profesoru u Gradcu dru. Fritzu 
Byloffu (6. II. 1926.) s molbom, da mu pribavi crtež Schlossberga kao tam¬ 
nice, a dominikanske crkve u Gradcu kao grobnice Ivana Antuna, i na¬ 
pokon svjetlopisnu snimku onoga mjesta u matici mrtvih, gdje je žabi- 

Iježena smrt, t. j. 11. XI. 1703. Profesor Byloff s najvećom je priprav 
nošću zadovoljio i javio mu, da je u matici mrtvih pronašao, da je 12. 
studenoga 1703. Franz Anton Graf von Serini, ain gefangener vom ge- 
schloss droben (Franjo Antun grof Zrinski, sužanj sa zamka gore, t. j. 
sa Schlossberga) umro i da je u crkvi dominikanaca sahranjen. Crteža 
drevne crkve otaca dominikanaca s grobljem nema iz onoga doba. Ima 
jedan bakrorez, koji predstavlja grad Graz sa Schlossbergom sredinom g. 
1695. U desnom donjem kutu ove slike nalazi se dosta velika dominikan¬ 
ska crkva s grobljem. Na toj su slici dakle obadva mjesta, koja su za po- 
viest posljednjeg Zrinskog toli znamenita, a koja velikog meštra toliko 
zanimaju. Byloff je tragao za Zrinskim i u župi sv. Andrije, ali tamo nije 
našao nikakvih znakova za rješenje postavljenog pitanja. 



Župna crkva sv. Andrije u Gradcu. 


Punih je devet godina trebalo, dok se napokon stiglo do točke, s koje 
je veliki meštar Emil Laszowski mogao prieći na ono, što je najvažnije, 
a to je ustanovljenje, da se kosti Ivana Antuna Zrinskoga ipak nalaze u 
crkvi sv. Andrije, a to je nekadanja dominikanska crkva. 1 Dopisivanje 
s gradačkim muzejskim stručnjacima, prepisivanja spisa o Zrinskima i 
snimanja pojedinih objekata bijahu završena. Sada je konačno došla župa 
sv. Andrije na red. Uredu te župe pisao je veliki meštar, da će Braća 
Hrvatskoga Zmaja u dogledno vrieme postaviti spomenik nad grobom 


1 Laszowski je našao, da je u matici mrtvih gradske obćine sv. Andrije u 
Gradcu na str. 334 upisano dana »12. Novembris 1703.« sliedeće: »Der hoch und 
wohIgeborene Herr Franz Antonino graff von Serini, ein gefangener in dem 
Geschloss droben ist in Gott verschiden und bestatet worden. Bey dennen P P 
Dominicanern.« 

Ivana Antuna Zrinskoga, koji je sahranjen u kapelici sv. Križa (Kreuz- 
kapelle) ili groba (Grabkapelle), i stoga je potrebno znati: 1) ima li u 
župnom arhivu štogod zabilježeno o ukopu Ivanovu, — 2) da li pome- 
nuta kapela još postoji i je li ona istovjetna s današnjom »Rosenkranz^ 
kapelle«, — 3) ima li u crkvi kakova oznaka Ivanova groba, — 4) da li u 
kapeli postoji još kripta ili je ona već zasuta, — 5) tko će Braći dati 
dozvolu, da postave spomenik. — Na ovaj dopis, koji je iz Zagreba oda¬ 
slan 29. svibnja 1928., odgovorio je župni ured sv. Andrije u Gradcu 
istom 27. rujna 1928. 

Župni ured javlja: 1.) da matice te župe počinju istom godine 1783., 
pa prema tome u njima nije zabilježena smrt Ivana Antuna Zrinskoga, 
koji je umro g. 1701. — 2.) da u župnoj crkvi sv. Andrije u Gradcu po¬ 
stoji kripta, koja se po želji družbe može otvoriti, ako se za to zatraži 
dozvola od vlasti i plate troškovi; crkvena vlast ne će smetati otvaranju 
grobnice, — 3.) tekst spomenploče treba dati na znanje crkvenoj vlasti 
prije, nego li se postavi, i to na njemačkom jeziku. 

Ovo je pismo pobudilo velikog meštra Laszowskog, da osobno ode 
u Gradac. I zbilja je on 28. listopada 1928. pregledao položaj »Kreuz- 
kapelle« i dogovorio se sa župnikom, da se odmaknu klupe i da se raz¬ 
vidi, ima li gdje kakav nadpis, koji bi bio od važnosti za iztraživanje 
grobnice. 

Istom 4. veljače 1931. piše Družba Braće Hrvatskoga Zmaja svoje 
zaključno pismo, koje sliedi nakon dugih pregovora, iztraživanja i dogo¬ 
vora. To je pismo od poviestne važnosti i stoga ga donosimo u cielosti. 
Na čelu nosi broj 177. iz godine 1931., podpisaše ga veliki meštar Emil 
Laszowski i zamjenik protonotara Stjepan pl. Platzer, a glasi od rieči do 
rieči ovako: »Velečastnom rkt. župnom uredu sv. Andrije — Graz. Na 
osnovi dokumenata »Hofkammer-Akten« u »Statthalterei-Archivu« u Gra- 
zu, neosporivo smo ustanovili, da se zemni ostatci Ivana Antuna grofa 
Zrinskoga (pogrješno nazivana Nikolom i Franjom Antunom) nalaze poko¬ 
pan! kod bivših dominikanaca, danas u župnoj crkvi sv. Andrije u Grazu, 
i to u grobnici t. zv. Rosenkranzkapelle i Kreuzkapelle. Tu je isti glasom 
matice umrlih gradske župe u Grazu (str. 334) umro 11. novembra, a po¬ 
kopan 12. novembra 1703. — Kako je taj bio sin velikoga hrvatskoga 
bana Petra grofa Zrinskoga i grofice Katarine Frankopan, te spada uz 
svoga otca i ujaka u niz onih muževa, koje hrvatski narod slavi kao ju¬ 
nake i narodne mučenike, to je sveobća želja, da se i njegovi ostatci pre- 
vezu u domovinu, i da nađu počinak uz otca i ujaka, koje smo 1919. pre- 
nieli iz Wiener Neustadta u Zagreb. — Molimo stoga velečastni naslov, da 
nas izvoli dobrohotno uputiti, koje korake imamo učiniti: 1.) Da li mo¬ 
žemo dozvolom župnog ureda i ostalih vlasti otvoriti grobnicu u Kreuz¬ 
kapelle Vaše župne crkve i tamo iztražiti ostatke Zrinskoga? — 2.) Da li 
evetualno pronađene zemne njegove ostatke možemo ekshumirati i po 
postojećim odredbama prenieti u Zagreb u Hrvatskoj, odnosno u grad 
Ozalj, staru postojbinu Zrinskih i Frankopana, a sada vlastničtvo Braće 
Hrvatskoga Zmaja? — 3.) Aproksimativni proračun o svim pristojbama 
etc., što je u vezi s time. — Dakako metalni lies, kako je propis, kupili 
bismo u Grazu. — Pošto bi to eventualno do konca aprila o. g. htjeli 
provesti, to molimo, da ove upute što skorije dobijemo, da uzmognemo 
izaslati naše delegate, koji bi sve to proveli na mjestima, kojima bi bili 


upućeni. — Za ljubeznu uslugu veleč. naslova toplo unapried zahvalju¬ 
jemo. Uz odlično poštovanje . .. « 

Na ovo pismo odgovorio je župni ured sv. Andrije iz Gradca dne 6. 
ožujka priklopivši svome dopisu dozvolu preuzvišenog gospodina sekau- 
skog knez-biskupa dra. Ferdinanda Pawlikowskoga, da se grobnica Zrin- 
skoga može otvoriti. Za dozvolu od strane državne vlasti pobrinut će se 
gradski pogrebni zavod, tek je potrebno, da Braća tri dana prije ekshu- 
miranja i prievoza jave to gradskom pogrebnom zavodu u Gradcu, koji 
će se kod oblasti pobrinuti za potrebne molbe i odluke. Ljubezni gradski 
župnik dr. Fr. Fauland nije zaboravio svome dopisu pridati i predračun 
troškova i pristojba za ekshumaciju te prievoz zemnih ostataka Ivana 
Antuna Zrinskoga. U ovaj predračun, koji iznosi 1.102 šilinga, nije une¬ 
sen trošak oko otvaranja i zatvaranja grobnice, jer se nije moglo una¬ 
pried proračunati, koliko će stajati zidarski posao. To će se učiniti na 
mjestu pri samome poslu. 

Napokon je došao čas. Trebalo je tek sjesti na vlak i krenuti u Gra¬ 
dac, ondje obaviti posljednji posao, i relikvije jedinog sina junačkih rodi¬ 
telja bile bi dovezene u domovinu, kojoj je Ivan prije dvjesta šestdeset 
godina rekao posljednji »Zbogom«. Kakovu bi radost doživjela Hrvatska, 
kad bi i opet jednog Zrinskog primila u svoje krilo i proljetnim mu cvie- 
ćem okitila raku. Ali da! Prilike, političke prilike u Austriji ne dopustiše 
toga. Kostima jadnog Ivana bijaše suđeno, da i dalje na dnu hladne rake 
čekaju sunce s hrvatskoga neba. 

2. ZAVJET SE IZVRŠUJE. 

Braća Hrvatskoga Zmaja nisu ni slutila, da će njihova zamisao o 
prienosu Ivanovih relikvija morati i dalje čekati na svoje ostvarenje. Za¬ 
pravo se tu i nije radilo o strpljivu čekanju, jer je nesustala žudnja, pra¬ 
ćena smetnjama, zaprekama i trzajima srdca, više nego li puko čekanje. 
Braća u toj žudnji nisu mogla biti ravnodušna, a bogme nisu bila ni malo- 
dušna. U njihovim se dušama ponavljao uviek onaj osjećaj, koji se prvi 
put javio onda, kad su Braća počela pomišljati na Ivana u tuđini. A ovaj 
osjećaj nije bio jednostavan, nego je bio složen s pomišlju na glavni grad 
Štajerske, na obriežje iznad lieve obale hitre Mure, i na drevni hram 
sv. Andrije. Onamo, u daljinu hrlila je misao Zmajske Braće često, pa i 
onda, kada se Braća preoblikovaše u Vitežki Red Hrvatskoga Zmaja, a 
ovo se potonje izvršilo u časovima, kada je nova Hrvatska uredila državni 
odnos s Velikim Njemačkim Reichom. U tim znamenitim poviestnim časo¬ 
vima počinje, eto, drugo poglavlje Zmajskog zanimanja za Ivana Antuna 
Zrinskoga. Tako je prestala ona mučna stanka od deset godina (1931.— 
1941.), koja za pitanje o prienosu ostataka posljednjeg Zrinovića nije 
baš nikakvih priloga dala. A prestala je onim časom, kada je prabilježnik 
Vitežkoga Reda, brat Viktor Mohr, posjetio ured pokrajinskog konser- 
vatora u Gradcu, dra. Waltera Semetkowskoga (»Der Gaukonservator 
beim Reichsstatthalter in der Steiermark, Graz Parkring Nr. 36«). Bilo 
je to jeseni g. 1942. Prabilježnik Mohr nije doduše imao sreće, da kon- 
servatora zateče kod kuće, jer je ovaj bio odsutan iz Gradca. Ali je za 
svrhu svog posjeta u konservatorovu uredu naišao na takovu pažnju i 


susretljivost, da je pun zadovoljstva mogao odputovati u Zagreb i među 
Braćom Vitežkoga Reda nastaviti ondje, gdje se je s poslom g. 1931. 
prestalo. 

Ohrabren dobrom voljom gradačkih historičarskih krugova, a pod¬ 
uprt razumievanjem svojih Zmajskih drugova uze prabilježnik rukovoditi 
ozbiljnom i neprekidnom akcijom za konačni pronalazak zemnih ostataka 
posljednjeg Zrinskog. Prije svega trebalo je oprovrći naziranje onih gra¬ 
dačkih poviestnika, koji su tvrdili, da se Ivanovi ostatci nalaze negdje na 
groblju otaca dominikanaca, a ne u grobnici pod kapelom sv. Križa, u' 
crkvi sv. Andrije, kako je to već g. 1703. (12. XI.) Karlo grof Breiner 
izviestio i kako se to poslije savjestnim iztraživanjem nepobitno utvrdilo. 
Upozorivši pokrajinskog konservatora dra. Semetkowskoga, gdje bi tre¬ 
balo tražiti Ivana Antuna Zrinskoga, Zmajski je prabilježnik mobilizirao 
sve najuglednije i najpozvanije ljude, da svaki sa svog mjesta pomogne 
lzpuniti zavjet, što ga je Vitežki Red Hrvatskog Zmaja preuzeo na se. 
I doista su svi pozvani nastojali, da sa svoje strane doprinesu uspjehu 
rodoljubne zamisli. 

Kad je pitanje Ivanova počivališta bilo teoretski utvrđeno, pristupilo 
se izvršivanju 1 priređenog programa za prienos Ivanov iz Gradca. Pismom 
(30. X. 1943.) na Njegovu Preuzvišenost g. Siegfrieda Kaschea, njemač¬ 
kog poslanika u Zagrebu, bio je utrt put pravilnom i nesmetanom puto¬ 
vanju Zmajskih izaslanika u Gradac i natrag. I kad je sve bilo podpuno 
spremljeno, mogla je i javnost biti obavieštena, što Vitežki Red podu¬ 
zima za prienos dragih relikvija Ivana Antuna Zrinskoga. I zato je na 
svečanoj proslavi Zmajskog rođendana (17. XI. 1943.) u poviestnoj kuli 
nad Kamenitim Vratima veliki meštar prvi put objavio, da se u programu 
budućeg Zmajskog rada na prvome mjestu nalazi »prienos kostiju po¬ 
sljednjeg odvjetka mučeničke obitelji hrvatskih velikana Zrinskih — Ivana 
Antuna Zrinskoga iz Gradca u Zagreb«. Ovdje će njegove kosti, u kate¬ 
drali, biti privremeno sahranjene, da poslije na Ozlju nađu »posljednje 
počivalište kraj kostiju hrvatskih mučenika Petra Zrinskog i Krste Fran- 
kopana«. (Hrvatski Narod od 19. XI. 1943. broj 889.) Neposredno prije 
odlazka u Gradac ponovio je protonotar Viktor Mohr objavu velikoga 
meštra, a zagrebačko »Gospodarstvo« (od 14. I. 1944.) poručilo je to 
hrvatskom narodu ovim završnim riečima: »Ovo je nastojanje veoma 
pohvalno, i Vitežkom Redu Hrvatskog Zmaja mora se na tome veoma 
zahvaliti, jer je sigurno, da bi sav hrvatski narod htio, da kosti svih nje¬ 
govih narodnih velikana budu sahranjene u njegovoj vlastitoj domovini, 
tamo, gdje je isti velikan ugledao svietlo dana. Poznato je svima, kakovom 
je smrću umro Ivan Antun Zrinski u tamnici, te je hrvatskim Zmajevcima 
već dugi niz godina stalo, da sina sahrane uz otca mu i ujaka«. I »Nova 
Hrvatska « (od 15. I. 1944. br. 12.) priobćuje javnosti prabilježnikov refe¬ 
rat na bratskom Zmajskom sastanku, pa uzput navodi razloge, zašto se 
dosad nisu mogli prenieti Ivanovi ostatci. A da se javnost bolje uputi u 
stvar, donosi »Nova Hrvatska« u istom članku toplo ocrtan život Ivana 
Antuna Zrinskoga s osvrtom na njegovu majku Katarinu i sestru mu Zoru 
Veroniku, koje također počivaju u tuđini. 

Pošto je tako hrvatska javnost bila obavieštena o svrsi puta, što ga 
izaslanstvo Vitežkog Reda poduzimlje u Gradac (»Gospodarstvo « od 21. 
I. 1944.) i pošto su za ekshumaciju, prienos i sahranu Ivanovih kostiju 


stigle sve potrebne dozvole, preporuke, pa i. državne pripomoći, 2 odputo- 
vaše u Gradac na dan 10. veljače 1944. veliki meštar dr. Mladen Deželić 
i prabilježnik Viktor Mohr, da izvrše zavjet Braće, odnosno Vitežkog 
Reda Hrvatskoga Zmaja. 

Stigavši u Gradac Zmajski su izaslanici odmah došli u dodir sa svim 
državnim, crkvenim i gradskim činbenicima, koji će imati udjela u zna¬ 
menitom i poviestnom poslu oko ekshumacije i prienosa zemnih ostataka 
Ivana Antuna Zrinskoga. Na gradačkom ih je kolodvoru dočekao vicen- 
konzul hrvatskog konzulata g. dr. Božidar Pereško, da ih povede u kon¬ 
zulat Nezavisne Države Hrvatske, a zatim u kazalište kao goste gradačkog 
gradskog poglavarstva. Sliedećeg dana (11. II.) prvi je posjet Zmajskih 
izaslanika bio župnom uredu sv. Andrije i simpatičnom župniku Msgru. 
dru. Franji Faulandu, koji je još od g. 1931. neprestano držao na umu 
da će Zmajevci iz Zagreba ipak jednom doći po Ivana. Ta dozvola za 





Dr. Franz Fauland, župnik. 


ekshumaciju još je u kreposti, još nije utrnula. Izaslanici pregledaše po- 
viestne zapise i djela pisaca i osobno se uvjeriše, da se Zmajevski podatci 
o smrti i pokopu Ivana Antuna u Gradcu temelje na nepobitnim doka¬ 
zima. Obradovani tom važnom konstatacijom urediše sa župnikom i sa 
susretljivim ravnateljem gradskog pogrebnog zavoda g. Waltlom sve 
potrebno za znameniti sutrašnji dan (12. II.), pa se zadovoljni uputiše do 
zamjenika gradskog načelnika, a zatim do preuzvišenog gospodina nad- 






biskupa dra. Ferdinanda Pawlikowskoga, davnog prijatelja Hrvatske i 
zagrebačkog nadbiskupa dra. Alojzija Stepinca. Gradački nadbiskup, koji 
je Zmajevske izaslanike zadržao kod sebe podrug sata, rado je dozvolio, 
da se u župnoj crkvi sv. Andrije uzida spomen-ploča, koja će podsjećati, 
da je u grobnici pod crkvenim podom bilo počivalište posljednjeg od- 
vjetka slavnih hrvatskih velikaša. 

Zmajski su delegati bili u Gradcu posvuda najljepše primani i svatko 
se divio idealnoj i patriotskoj ustanovi Hrvatskoga Zmaja, kakva je u 
Gradcu već davno poželjna. Koliko je pažnje i priznanja pobudila Zmaj- 
ska delegacija u uglednim i odlučujućim krugovima gradačkim, vidi se 
i po gostoljubivoj večeri, kojom je toga dana počastiše u Štajerskom 


umjetničkom družtvu. Za boravak zagrebačkih Zmajevaca u Gradcu do¬ 
znala je i šira javnost iz novina, koje su s osobitim interesom pratile nji¬ 
hove posjete po gradu i svrhu njihova dolazka u štajerski glavni grad. 
Prisustvujući te večeri još i uspjelom koncertu hrvatskih umjetnika prof. 
Kunca i barunice Turkcvić mogli su veliki meštar i prabilježnik spokojna 
srdca završiti dan, pun uspjelih i koristnih časova ne samo za ugled Vi- 
težkog Reda Hrvatskog Zmaja, nego i za bolje poznavanje prošlosti i 
sadašnjosti hrvatskog naroda. 


Kapelica sv. Križa (Kreuzkapelle). 






Velik je dan za Zmajsku Družbu i za hrvatski narod bio 12. veljače. 
U 8 sati prije podne održane su u crkvi sv. Andrije zadušnice, kojima 
prisustvovahu »hrvatski radnici i članovi hrvatske kolonije u Gradcu, 
predstavnici gradskog poglavarstva, članovi! njemačkog’ povjerenstva, te 
izaslanstvo Vitežkog Reda Hrvatskog Zmaja«. (Nova Hrvatska br. 45. 
od 23. II. 1944. Str. 4.) Nad pločom, koja je bila već dignuta, a koja inače 
zatvara ulaz u grobnicu, bijaše postavljen katalfak, ukrašen zelenilom i 
sviećama, te srebrnim lovor-viencem s hrvatskim trakama, na kojima 
pisaše: »Posljednjem Zrinskom — Vitežki Red Hrvatskoga Zmaja«. 

Poslije zadušnica i odrješenja, koje je odpjevao Msgr. dr. Fauland, 
spustiše se članovi povjerenstva u grobnicu izpod kapele sv. Križa. Što 
se je sve u toj grobnici vidjelo, našlo i ustanovilo, najbolje se razabire 
iz zapisnika, koji je nakon obavljena posla (od 9—13 sati) sastavljen u 
župnom uredu sv. Andrije. Evo tog zapisnika u njemačkom izvorniku i 
u hrvatskom prievodu: 

»Protokoli — aufgenommen am 12. Feber 1944. gelegentlich der 
Exhumierung der irdischen Uberreste des Johann Anton Grafen Zrinski, 
Sohn des kroatischen Banus Peter Grafen Zrinski, in der Pfarrkirche von 
St. Andra zu Graz (ehemalige PP. Dominikaner Kirche). In Anwesenheit 
des Herrn Oberstadtphysikus Dr. Hermann Pessl, Dr. phil. Dr. jur. Edu- 
ard Andorfer, Vertreter des Gaukonservators in Graz, Dr. Turatto, Konsul 
des Unabhangigen Staates Kroatien in Graz, Dr. Franz Fauland, Stadt- 
pfarrer von St. Andra in Graz, vom Ritterorden des kroatischen Drachen 
der Grossmeister Dr. Mladen Deželić, Univ. Prof., u. Generalsekrater 
Viktor Mohr, Oberst i. R. und Franz Josef Waltl, Direktor der stadtischen 
Bestattungsanstalt in Graz wurde am heutigen Tage die Gruft unter der 
Kreuzkapelle der St. Andra Pfarrkirche geoffnet und die darin befindli- 
chen Sarge einer eingehenden Besichtigung unterzogen. 

Der Eingang zur Gruft befindet sich vor den Stufen zum Kreuzaltar 
und war mit einer rechteckigen Steinplatte im Ausmasse von 1250x800x80 
m/m abgeschlossen. Eine steile Steintreppe fiihrt in den fast quadrati- 
schen Gruftraum hinab, der mit einem verhaltnismassig niederen zirka 
2000 m/m hohen Tonnengewolbe iiberwolbt ist. In der Nordvvestecke des 
Raumes befindet sich jetzt eine vermauerte Zugangstreppe, die ehemals 
unmittelbar in den Friedhof hinausfiihrte, die cca. 1780 aufgelassen 
\vurde. 

In dem Gruftraum fanden sich insgesammt sieben Holzsarge vor. 
Davon standen im Raum zvvischen der Abgangsstiege und der Sudwand 
der Gruft, nebeneinander vier Sarge und iiber dem Sarg langs der Siid- 
wand noch ein fiinfter Sarg. Die darin Beigesetzten waren alle mit den 
Kopfen zum Kirchenschiff gewendet. 

Quer vor diesen fiinf Sargen standen an der Westseite mit der Kopf- 
wand gegen Norden gewendet nebeneinander noch zwei weitere Sarge, 
deren aufgemalte Rocailledekoration ihre Entstehungszeit um 1700 er- 
kennen lies, vveshalb sie fur Identifizierung nicht in Frage kamen. 

Darauf schritten wir zur naheren Untersuchung der fiinf Sarge ne- 
ben der Abgangsstiege. Die Uberpriifung der in den Sargen vorgefunde- 
nen Knochen ergab, dass in dem ersten Sarg neben der Stiege die Ober- 
reste eines jungen, noch nicht voli ausgewachsenen Menschen beigesetzt 
waren. Der zweite Sarg enthielt das Skelett eines kraftig gebauten, voli 

ausgewachsenen Mannes im vollen Mannesalter. Das Skelett zeigte eine 
normale Lagerung, es waren ausser dem Schadel der Rumpf und die Glie- 
dermassen vollstandig vorhanden. Von Kleidungsstiicken wurden keine 
Spuren gefunden, ausser einen noch ziemlich gut erhaltenen Lederriemen 
mit Giirtelschnalle, sowie ein zweiseitiger Holzknopf. Der dritte Sarg der 
Reihenfolge nach enthielt ein Knochengerippe ohne Kopf. Die Gebeine 
lassen auf einen kleineren schwachlichen Mann schliessen. Die Gebeine 
waren mit zum Teil noch erhaltenen Uberresten eines langen rotbrauen 
Stoffes umhiillt, moglicher\veise von einem Ordenshabit herriihrend. 
Auch fanden sich im Sarge mehrere einfache Holzknopfe und ein schmaler 
Stoffgiirtel vor. 



Kosti Ivana A. Zrinskog u liesu iza ekshumacije. 


An der Siidwand lagen zwei Sarge iibereinander, von welchen der 
obere die Uberreste einer Frau in schwarzer Seide, die schon stark in 
Verfall war; ausserdem kam zwischen den Knochen noch ein kleines Blei- 
blattchen von ovaler Fcrm (43x38 m/m) vcr. Darunter lag der fiinfte 
Sarg, der nur schon stark zerfallene Knochen enthielt und seine Lage auf 
ein hoheres Alter schliessen lasst. 

Nach dem arztlichen Befund kommt fiir die Identifizieruog Zrinskis 
nur der zweite Sarg neben der Stiege, wie vor beschrieben, in Frage. Eine 
Bestarkung dieser Feststellung ergibt sich aus dem am Sargdeckel aufge- 
machten Kruzifixus mit umrahmten Blumendekor. Diese Malerei ist ein- 
wandfrei in die Zeit von 1700 zu datieren, wahrend die ubrigen Sarge, 
soweit iiberhaupt sie ubermalt waren, eine zum Teil jiingere Zeit an wie 
bei den beiden Sargen mit Rokokoverzierung aufweisen. 

Aus den Akten der i. o. Hofkammer, die die Korrespondenz dieser 
Amtsstelle mit dem Kaiser Leopold dem I., ferner mit Kapitanleutnant in 
der Festung Georg Siegmund von Gaerterau und mit dem i. 6. Hofpfen- 
nigamt enthalten, geht hervor, dass die Leiche des Johann Anton Zrinski 
am 12. November 1703 von der Festung am Schlossberg in die St. An- 
drakirche zu Graz bei den PP Dominikanern iiberfuhrt und dort in der 
»Kreuz-kapelle« begraben wurde. 

Damit ist auch der Grul'traum, in dem wir die Nachforschungen durch- 
gefuhrt haben, genauestens festgelegt. Aus allem Vorangefuhrten ergibt 
sich somit, dass die aufgefundenen und zur Uberfiihrung nach Zagreb 
bereitgestellten Gebeine mit Sicherheit als die des 

Johann Anton Grafen Zrinski 
agnosziert werden konnten. 

Sie wurden in einen kleinen Metallsarg sorgfaltig gesammelt, der 
nach Beischluss dieses Protokolles verlotet worden ist. Nachdem der 
schon stark vermorschte Sarg bei der Exhumierung zerfiel, wurde der 
obere bemalte Deckel desselben auf die erste Stufe des vermauerten nord- 
lichen Stiegenaufganges angelehnt und dahinter in einer verloteten Blei- 
kapsel die Bulle mit der Uberfuhrtmgsurkunde, in lateinischer Sprache 
abgefasst, hintergelegt. 

Hiernach wurde die Gruft wieder geschlossen. 3 


3 »Zapisnik« — sastavljen dne 12. veljače 1944. prigodom ekshumacije zemnih 
ostataka grofa Ivana Antuna Zrinskoga, sina hrvatskog bana Petra grofa Žrinskoga, 
u župnoj crkvi sv. Andrije u Gradcu (nekadašnjoj crkvi otaca dominikanaca). U pri¬ 
sutnosti gradskog nadfizika gospodina dra Hermana Pessla, dra fil. i iur. Eduarda 
Andorfera, zamjenika pokrajinskog konservatora u Gradcu, dra. Turatta, konzula 
Nezavisne Države Hrvatske u Gradcu, dra Franje Faulanda, gradskog župnika 
sv. Andrije u Gradcu, od strane Vitežkog Reda Hrvatskog Zmaja velikog meštra 
dra. Mladena Deželića, univ. prof., i prabilježnika Viktora Mohra, pukovnika u m., 
te Franje Josipa Waltla, ravnatelja gradskog pogrebnog zavoda u Gradcu na 
današnji dan je otvorena grobnica izpod kapele sv. Križa u župnoj crkvi sv. Andrije, 
te su podrobno pregledani liesovi, koji se tamo nalaze. 

Ulaz u grobnicu nalazi se pred stubama k oltaru sv. Križa, a zatvoren je 
kamenom pločom u razmjeru 1250 X 800 X 80 mm. Strme stube vode u gotovo 
kvadratičnu grobnicu, koja je presvođena razmjerno nizkim svodom, visokim oko 
2000 mm. U sjeverozapadnom kutu tog prostora nalaze se sada zazidane kamenite 
stube, koje su nekada vodile izravno u groblje, napušteno oko g. 1780. 

U grobnici je pronađeno ukupno 7 liesova iz drva. Četiri od toga stajahu jedan 
do drugoga u prostoru između stuba, što vode iz crkve u grobnicu, i južne stiene 
grobnice, a preko liesa uzduž južne stiene još jedan, peti lies. Svi pokojnici u lieso- 
vima bijahu glavama okrenuti k crkvenoj lađi. 

Poprieko izpred tih pet liesova stajahu na zapadnoj strani dva liesa, okrenuta 
s uzglavljem prema sjeveru, ležeći jedan do drugoga. Na njima naslikana Rocaille- 
dekoracija upućuje na vrieme njezina postanka oko g. 1750. i stoga nisu došli u 
obzir za identifikaciju. 

Nato smo pristupili pobližem iztraživanju onih pet liesova pokraj izlaznih 
stuba. Preizpitivanje kostiju, koje su u liesovima nađene, pokazalo je, da se u prvom 

Ovaj je zapisnik sastavljen i zaključen u Gradcu dne 12. veljače 
1944., a podpisaše ga vlastitom rukom: Dr. Franz Fauland za rimo-kato- 
ličku župu sv. Andrije, Dr. Eduard Andorfer za pokrajinskog konserva- 
tora, Dr. Hermann Pessl za gradski zdravstveni ured, Franz Josef Waltl 
za gradski pogrebni zavod, Dr. Tomo Turatto za konzulat Nezavisne Države 
Hrvatske, Dr. Mladen Deželić i Viktor Mohr za Vitežki Red Hrvatskoga 
Zmaja. Zapisnik je napisan u pet primjeraka, od kojih po jedan dobiše: 
Župa sv. Andrije, Pokrajinski konservator, Gradski zdravstveni ured, Vi¬ 
težki Red Hrvatskoga Zmaja, a jedan je primjerak stavljen u kovčeg 
s Ivanovim kostima. 

Kad je bilo završeno iztraživanje u grobnici izpod kapele sv. Križa 
(Kreuzkapelle), uputilo se povjerenstvo u kapelu sv. Krunice (Rosenkranz- 
kapelle), da izvidi, što se tamo nalazi. Ustanovivši, da se u tu grobnicu 
nisu nikada sahranjivali velikaši, već samo otci dominikanci, zaključi po¬ 
vjerenstvo svoja iztraživanja s pozitivnim nalazkom i vrativši se iz pod¬ 
zemlja u crkvu, postavi kovčeg s relikvijama u sakristiju, da se ondje 
podpuno spremi za odlazak u domovinu Hrvatsku. 

Povelja, koju je delegacija iVitežkog Reda ostavila na mjestu dugo¬ 
godišnjeg počivališta Ivanova, ima ovaj latinski tekst: »Ad perpetuam 
rei memoriam! (Grb Vitežkog Reda Hrvatskog Zmaja). Sodales equestris 


liesu pokraj stuba nalaze ostatci mladog, još posve neizraslog čovjeka. Drugi lies 
sadržavaše kostur jednog snažno građenog, posve izraslog čovjeka, u dobi pune 
mužke snage. Kostur pokazivaše normalan ležaj; uz lubanju bijahu tu u podpunosti 
trup i dielovi tiela. Nisu se našli nikakvi tragovi odjevnih komada, osim jednog 
dosta dobro sačuvanog: remena od kože s pojasnom pređicom i jednog dvostranog 
dugmeta iz drva. Treći lies po redu sadržavao je kostur bez glave. Po kostima se 
dade zaključiti, da je to bio manji, slabiji čovjek. Kosti bijahu omotane još prilično 
dobro sačuvanim ostatcima neke dugačke crveno smeđe tkanine, koja je moguće 
ostatak redovničkog habita. U liesu je nađeno više prostih drvenih dugmeta i jedan 
sukneni pojas. 

Uz južnu stienu ležahu dva liesa jedan nad drugim, jedan je od ovih (sadržavao) 
ostatke jedne žene u crnoj svili, koja je bila već u jakom razpadanju. Osim toga 
bila je među kostima i mala olovna pločica ovalnog oblika (43 X 38 mm). Pod ovim 
je liesom ležao peti lies, u kojem su bile jako razpale kosti, a po njegovu položaju 
dade se zaključiti veća starost. 

Po liečničkom nalazu dolazi u pitanje za identificiranje Zrinskoga samo drugi 
lies kraj stuba, kako je prije opisan. Ovu konstataciju pojačava na pokrovu liesa 
razapeti Krist s uokvirenim cvietnim dekorom. Ova slikarija potječe bez sumnje 
iz vremena 1700. godine, dočim ostali liesovi, u koliko su uobće bili naslikani, 
pokazuju djelomice mlađe doba, kako to dokazuju obadva liesa sa rokoko-ukrasom. 

Iz spisa austrijske dvorske komore, u kojima je sadržano dopisivanje toga 
ureda s carem Leopoldom I., zatim s tvrđavnim satnikom-poručnikom Đurom Sieg- 
mundom pl. Gaerterau i s austrijskim rizničkim uredom, proizlazi, da je lješina 
Ivana Antuna grofa Zrinskoga prevezena dne 12. studenoga 1703. iz tvrđave na 
Šlosbergu u crkvu sv. Andrije u Gradcu kod oo. dominikanaca i tamo u kapeli 
sv. Križa sahranjena. 

Time je najtočnije utvrđena i grobnica, u kojoj smo' obavili iztraživanje. 
Iz svega, što je prije navedeno, vidi se dakle, da su se kosti, koje su pronađene i 
za prievoz u Zagreb pripravljene, mogle sa sigurnošću agnoscirati kao kosti grofa 
Ivana Antuna Zrinskoga. 

One su brižljivo sabrane u mali kovinski lies, u koji je stavljen ovaj zapisnik, 
i zatim olovom zalit. Pošto se je jako već iztruo lies kod ekshumiranja razpao, 
prislonjen je njegov gornji naslikani pokrov na prvu stepenicu zazidanog sjevernog 
stubištnog izlaza, a iza njega je u olovom zalivenoj olovnoj kutiji postavljena 
povelja, u kojoj je na latinskom jeziku sastavljena izprava o prienosu kostiju. 

Nato je grobnica ponovno zatvorena«. 

croatici ordinis draconici praeteritorum temporum monumentis ac tradi- 
tionibus debitam pietatem exhibentes aec non honorem decusque pa- 
triae fideliter custodientes sed et memoriam clarorum virorum animis 
mentibusque posterorum inhibentes omniaque juxta proposita sua: Pro 
ariš et focis Deo propitio perficientes, ut magis ac magis cultum generum 

Povelja, položena u grobnicu iza ekshumacije. 

et familiarum Zrinski et Frankopan propagerunt, ossa ultimae prolis 
familiae Zrinski (grb Ivana Antuna Zrinskog) Johannis Antonii, filii 
incliti bani comitis Petri et Catharinae marquisis Frankopan, in patriam 
transferendum curaverunt. Favore illustrissimorum status maximi ger- 
manicae nationis (Grosses Deutsches Reich) gubernacula tenentium nec 

non virorum habenas indipendentis status Croatiae tenentium suffulti ex 
hoc tumulo, in quo praenominatus J. A. Zrinski a die mortis suae 11. XI. 
1703. usque ad diem 12. II. 1944. iacebat, perscrutatis, exploratis et per- 
fectis omnibus ut mos et fas est reliquias eius portaverunt ac Zagrabiam 
in Croatiam translatas iuxta ossa patris Petri com. Zrinski avunculique 
Francisci marchionis Frankopan, qui A. D. 1671. Neostadii morte insolita 
obierunt, in eclesia cathedrali deposuerunt, quo in patrio solo requiem 
acciperent ac posterorum pio cultu et honore potirentur. — Ordinis 
equestris croatici draconici officiis fungentes: Magister magnus Dr. Mla¬ 
den Deželić, Dračo de Klokoch — A. D. MCMXLIIII. — Protonotarius 
Viktor Mohr, Dračo S. Andrae. 4 

Da je posao Zmajskih izaslanika u Gradcu bio tako brzo obavljen, 
valja u prvom redu zahvaliti marljivosti i okretnosti prabilježnika Vik¬ 
tora Mohra, koji je svojim dopisima obasuo ne samo ustanove i njihove 
urede, nego i ljude ugleda i položaja. Ako se s oka ne smetnu prilike, u 
kojima se Hrvatska i Njemačka taj čas nalaze, bit će svakomu jasno, 
s kakvim se je potežkoćama moralo slati dopise u Gradac i s kakvom 
su se strpljivošću očekivali odanle odgovori. I kad bismo rekli, da su veze 
Vitežkog Reda i njegova protonotara mogle svaku potežkoću u tili čas 
odstraniti, jedva bi nam omogućilo to vjerovati. Pa ipak je tako. Brze 
odluke, brz posao svladavahu sve, a to je s ove strane pribavljalo smio¬ 
nost i vjeru u uspjeh, a s one strane simpatije, razumievanje i pripravnost 
za svaku pomoć. Pa kada veliki meštar i protonotar pođoše na put, 
čekaše ih u Gradcu četa najpripravnijih ličnosti, da im se u tako domo¬ 
ljubnom poslu stave na razpolaganje. I kako god što su naša ministar¬ 
stva, njihovi odjeli i njihove starješine osjećali, da im je idealna dužnost 
podpomoći nastojanje Vitežkog Reda, da izpuni svoj zavjet, tako su u 
Gradcu ne samo konzul dr. Turatto i njegov zamjenik dr. Pereško, nego 
i nadbiskup dr. Pawlikowski, monsinjor dr. Fauland, konservator dr. Se- 
metkowski, njegov zamjenik dr. Andorfer, general Ragossnig, direktor 
Waltl i mnogi drugi dočekali Zmaja Klo'kočkoga i Zmaja Svetoandrij- 
skoga upravo razširenih ruku. Vitežki je Red s punim povjerenjem slao 
svoje izaslanike u Gradac, a ne s manjim stupnjem povjerenja primiše ih 
one ličnosti u Gradcu. Uzajamna simpatija stvorila je za čas fundamenat 
za sporazumni rad i — posao bi svršen. 


4 »Na vječnu uspomenu! Vitežki Red Hrvatskoga Zmaja izkazujući dužnu ljubav 
prema spomenicima i predaji prošlih vremena i vjerno čuvajući dičnu čast domovine, 
pa usađujući u dušu i pamet potomaka uspomenu na slavne ljude, a to sve vršeći 
prema svome geslu: Za vjeru i domovinu uz pomoć Božju, te da što više proširi 
čašćenje rodova i obitelji Zrinskih i Frankopana, pobrinuo se je, da prenese u 
domovinu kosti posljednjeg odvjetka obitelji Zrinski Ivana Antuna, sina slavnog 
bana kneza Petra i Katarine markizice Frankopan. Susretljivošću državnih vlasti 
Velikog Njemačkog Reicha i Nezavisne Države Hrvatske podpomognut digao je 
kosti iz groba, u kojem je rečeni I. A. Zrinski ležao od dana svoje smrti 11. XI. 1703. 
do dana 12. II. 1944. iztraživši, izpitavši i izvršivši pritom sve, kako se običava i 
kako treba. Njegove ostatke prenesoše u Zagreb u Hrvatsku i položiše ih u stolnoj 
crkvi uz kosti njegova otca Petra kneza Zrinskoga i ujaka Frane markiza Fran¬ 
kopana, koji godišta Gospodnjega 1671. poginuše u Bečkom Novom Mjestu. Tu neka 
počinu u miru na rodnoj grudi i neka ih nova pokoljenja časte i slave. — Uprava 
Vitežkog Reda Hrvatskog Zmaja: Veliki meštar Dr. Mladen Deželić, Zmaj Klokočki 
— Godine Gospodnje 1944. — Prabilježnik Viktor Mohr, Zmaj Svetoandrijski«. 

Stoga je Vitežki Red poslije izvještaja svojih delegata osjećao duž¬ 
nost, da punoga srdca zahvali najprije novim prijateljima svojim u Gradcu 
za sve one liepe i tople časove, koje Zmajski delegati doživješe ondje. 
A da su i delegati ostavili tamo dojam ozbiljnih kulturnih pregalaca i 
otvorenih rodoljuba svojeg naroda, dokazom su prije svega članci u gra- 
dačkim novinama, kojima je živa duha dao pisac Zwing, a zatim dopisi¬ 
vanja i pisma, koja je Vitežki Red primio iz glavnog štajerskoga grada. 
Pisma preuzvišenog nadpastira dra. Pawlikowskoga, generala Ragossniga 
i još neke gospode ostat će u arhivu \Vitežkog Reda dokazom uljuđena 
srdca, koje pod svoj krov prima svaku prosvietljenu dušu. U poviest Vi- 
težkog Reda uči će i imena dra. Faulanda i g. Waltla, jer su svojom do- 
brohotnošću osvojili osjećaje Vitežkoga Bratstva. Sjećajući se svojih 
odličnih gradačkih prijatelja nije Vitežki Red nikako mogao zaboraviti i 
svojih dobrotvora u Zagrebu. I njima je on izkazao svoje poštovanje i 
svoju duboku zahvalnost. 

3. IVAN ANTUN ZRINSKI U DOMOVINI. 

Dana 26. veljače 1944. stigao je u Zagreb kovčeg s dragocjenim reli¬ 
kvijama. Ivan Antun Zrinski vratio se u domovinu Hrvatsku, koju je u 
cvietu svoje mladosti — prije 274 godine — morao ostaviti i za njom 
tugovati. 

Mali metalni lies tiho je i skromno prevezen s kolodvora u prvostol¬ 
nicu i privremeno pohranjen u sakristiji. Odmah u 10 sati istoga dana 
sastalo se u sakristiji povjerenstvo, t. j. predstavnik gradskog fizikata dr. 
Branko Košćica, te predstavnici Vitežkog Reda: prabilježnik Viktor Mohr, 
kustos Zmajskog muzeja dr. Ante Bauer i sveuč. docent dr. Ivan Bach. 
Povjerenstvo je utanovilo: 1.) da se u liesu od kovine nalaze kosti, koje 
su dobro sačuvane, osobito pak lubanja, po kojoj se može dobro usta¬ 
noviti Ivanova starost i na kojoj se još uviek zamjećuju mali ostatci kose; 
2.) da se u liesu nalazi zapisnik, sastavljen u Gradcu kod ekshumacije; 
i 3.) da sve to kod prievoza iz Gradca u Zagreb nije ništa oštećeno. 

Poslije povjerenstvenog pregleda liesa objaviše zagrebačke novine 
(Hrvatski Narod, Nova Hrvatska i Gospodarstvo), da su relikvije posljed- 
njeg Zrinskog već u Zagrebu, da će na 2. i 3. ožujka biti izložene na kata- 
falku u prvostolnoj crkvi i da će u subotu 4. ožujka poslije svečano od- 
služenih zadušnica biti sahranjene u raci izpod velikog oltara. Osim toga 
saobćuju novine, da Vitežki Red Hrvatskoga Zmaja pozivlje građanstvo 
grada Zagreba, domoljubne ustanove i hrvatska družtva, da se poklone 
ostatcima posljednjeg Zrinskog i da prisustvuju zadušnicama. »Gospo¬ 
darstvo« je priobćilo čak i to, da će nad grobom biti postavljena ploča, 
koja će imati od prilike ovaj nadpis: Ivan Antun grof Zrinski, rođen 26. 
VIII. 1654., umro 11. XI. 1703., ekshumiran 12. II. 1944. 

Po sriedi velike lađe, u prvostolnoj crkvi, bijaše smješten katafalk. 
Oko njega iz šest velikih i težkih sviećnjaka plamtjele su debele svieće. 
Iz gustog ukrasnog zelenila, što ga je gradski načelnik dao složiti oko 
svečanog postava, ljeskao se mali metalni lies. Hrvatski državni sabor 
položio je vienac s hrvatskom trobojnicom, sred bieloga polja stajaše 
hrvatski grb, s lieve mu strane Preradovićevi stihovi: »U tvom polju daj 
mu groba, Tvojim cviećem grob mu kiti!«, a s desne nadpis: »Ivanu An- 

tunu Zrinskom — Hrvatski državni sabor«. Vitežki Red je dao dva vienca 
od posrebrenoga lovora s hrvatskom narodnom trakom i s nadpisom* 
»Ivanu Antunu Zrinskomu — Vitežki Red Hrvatskoga Zmaja«. Osim 
ovih vienaca položeni su naokolo katafalka vienci Hrvatske državne 
vlade, »Ustaše«, hrvatskog oslobodilačkog pokreta, grada Zagreba, Dr¬ 
žavnog vieća, ministarstva prosvjete, družtava Katarina Zrinski i Petar 
Zrinski. Na začelju odra bijaše postavljen grb obitelji Zrinski. 



Lies sa smrtnim ostancima Ivana A. Zrinskog. 

Ovako urešen katafalk s kovčegom Ivanovih relikvija pohađahu 
cielog dana 3. ožujka zagrebački građani, kulturna i dobrotvorna družtva. 
Sutradan (4. III.) održana je posljednja svečanost. Pred prvostolnicom 
bijaše postrojena jedna bojna Domobranske zastavničke škole s posad- 
nom glasbom. U 8 i pol sati stigao je pred crkvu predsjednik državne vlade 
dr. Nikola Mandić kao izaslanik Poglavnika Nezavisne Države Hrvatske. 
Poslije službenog pozdrava od strane vojske krenuše u crkvu državni 
ministri, visoki činovnici, načelnik kr. i slob. grada Zagreba, izaslanici 
hrvatskog državnog sabora, državno vieće, poslanici prijateljskih država, 
veliki župan župe Prigorje, častnički zbor u velikom broju, razna zagre¬ 
bačka družtva, a sa zastavom družtvo Katarina Zrinski, družtvo Petar 
Zrinski, velik broj đužnostnika Glavnog ustaškog stana, Ustaškog po¬ 
kreta, Ženske loze i Ustaške mladeži, te mnogobrojno građanstvo građa 
Zagreba. Vitežki Red Hrvatskog Zmaja, pod svojom zastavom, a pred¬ 
vođen svojim velikim meštrom drom. Mladenom Deželićem, bio je zastu¬ 
pan gotovo u cielosti. 

Prije zadušnica odali su svi prisutni uglednici, a za njima družtva i 
građani počast zemnim ostatcima Ivanovim na katafalku, a zatim je pre- 
uzvišeni gospodin nadbiskup dr. Alojzije Stepinac odslužio svečane za¬ 
dušnice uz veliku asistenciju. Na koru je pjevao crkveni zbor. 

Poslije odpjevanog odrješenja krenula je svečana povorka, predvo¬ 
đena crkvenim križem i Zmajskcm zastavom, k privremenoj raci Zrinskih 
i Frankopana. Napried su Zmajska Braća nosila skupocjeni vienac Po¬ 
glavnika Nezavisne Države Hrvatske, a za njima su ostali nosili svoje 
vience. Iza toga su najstariji članovi Velikog Zmajskog Vieća nosili kov¬ 
čeg s relikvijama Ivana Antuna Zrinskog. Okruženi i praćeni državnim 
dostojanstvenicima i ostalim uglednicima spustiše lagano kovčeg u raku. 
Zvono na tornju i paljba pred crkvom objaviše gradu, da je posljednji 
Zrinski stigao u stanak velikog otca Petra i junačkog ujaka Frana. 

Tu će, u mirisu tamjana i u zvucima veličajne pjesme Gospodaru 
svieta čekati veliku kneginju Katarinu, a zatim će svi zajedno u Ozalj, 
gdje im Vitežki Red Hrvatskog Zmaja sprema — stalno i vječno počiva¬ 
lište. 

4. ZAVRŠNI ČIN DOMOLJUBNOG TRUDA. 

Završni čin svečanog i domoljubnog nastojanja oko pronalazka, 
prienosa i sahrane relikvija Ivana Antuna Zrinskoga odigran je u Gradcu 
na dan 30. travnja 1944. Toga je dana otkrivena i blagoslovljena spo- 
menploča, koju je Vitežki Red Hrvatskoga Zmaja dao podići na stieni 
kapele sv. Križa, da svakomu, koji njezin nadpis čita, kaže: 

»Qui legit sciat: 

Hic ab A. D, 1703. usque ad 1944. Johannem Antonium, comitem 
Zrinski, ultimam progeniem generis incliti Šubić-Zrinski, filium com. Petri 
bani Croatiae et marquisis Catharinae Frankopan in pače iacuisse. Reli- 
quias eius A. D. 1944. Equestris Croaticus Ordo Draconicus hine in Croa- 
tiam transtulit iuxtaque ossa patris ac avunculi in Cathedrali ecclesia Za- 
grabiae deposuit. — Equestris Croaticus Ordc Draconicus. — A. D. 1944. 
— P.« (Tko čita neka znade: Ovdje je cd g. 1703 .do 1944. počivao u miru 
Ivan Antun Zrinski, posljednji odvjetak slavnoga roda Šubića Zrinskih, 
sin kneza Petra bana Hrvatske i markizice Katarine Frankopan. Njegove 
je ostatke g. 1944. prenio Vitežki Red Hrvatskoga Zmaja odavle u Hr¬ 
vatsku i sahranio ih u zagrebačkoj prvostolnoj crkvi pokraj kostiju otca 
i ujaka. — Vitežki Red Hrvatskoga Zmaja. — G. G. 1944. — P.) 

Sadržaj ovog nadpisa složio je Zmaj Gospe od Otoka don Lovre 
dr. Katić, a izpisao ga je akadem. slikar Stjepan Kukec. Svečanom bla¬ 
goslovu ploče nisu mogla prisustvovati braća 'Vitežkog Reda, ali su ih 
Hrvati, koji živu u Gradcu, dostojno zastupali. O tom piše (11. VIII.) 
prabilježniku Viktoru Mohru ravnatelj gradskog pogrebnog zavoda 
Franjo Josip Waltl sliedeće; »Đie Enthullung der Gedenktafel in der 
Kreuzkapelle der Stadtpfarrkirche St. Andra in Graz fand in feierlicher 
Art statt. Vor der Enthullung wurđe ein Hochamt gelesen, hierauf erfolgte 
eine Gedachtnissprache durch die Priester. Nach der Enthullung der 
Gedachtnistafel hielt der Konzul des Kroatischen Staates eine Ansprache 
in Kroatischer Sprache und vvurde ein Lorbeerkranz niedergelegt. Bei 
der Feierlichkeit war eine grossere Anzahl kroatischer Volksgenossen 

amvesend. Die Gedenktafel wurde photographiert. — Was die Kosten 
betrifft, so habe ich die Steinmetzrechnung mit RM 264.— der Firma 
Franz Grein dem Herrn Konsul zur direkten Zahlung iibergeben. Fiir die 
Bemuhungen meines Unternehmens stelle ich keine Rechnung, weil die 
Besorgung von mir personlich ehrenamtlich gemacht wurde. Leider bin 
ich nicht in der Lage Ihrem Wunsche zu entsprechen, eine grosse, foto- 
graphische Aufnahme von der Gedenktafel machen zu lassen, da ich keinen 



Spomen-ploča, postavljena 30. IV. 1944. u kapelici sv. Križa. 


Fotographen finde, der diese Arbeit iibernehmen wi 11. Mit vorstehendem 
Bericht hoffe ich Ihren Wunschen entsprochen zu haben. Mit der Bitte 
dem Herrn Grossmeister meine Empfehlung zu vermitteln, verbleibe ich, 
fiir vveitere Vv'iinsche gern zur Verfugung stehend, Ilir ergebener. ..« 
(Odkriće spomenploče u kapeli sv. Križa župne crkve sv. Andrije u Gradcu 
obavljeno je na svečani način. Prije odkrića čitana je velika misa, na 
što je sliedilo svećenikovo spomen slovo. Poslije odkrića održao je konzul 
hrvatske države govor na hrvatskom jeziku i položen je lovor-vienac. 

Kod svečanosti bijaše prisutan veći broj pripadnika hrvatskog naroda.. 
Spomenploča je snimljena. — Što se troškova tiče, klesarski sam račun 
u iznosu od 264 RM. tvrdke Franje Greina predao na izravnu izplatu 
konzulu. Za nastojanja mojeg poduzeća ne predlažem nikakva računa, 
jer sam ja osobno posao iz počasti obavio. Vašoj želji, da dadem 
napraviti veliku) slikopisnu snimku spomenploče, ne mogu na žalost udo¬ 
voljiti, jer ne mogu naći slikopisca, koji bi taj posao preuzeo. Nadam 
se, da ću vašim željama ovim izvješćem zadovoljiti. S molbom, da me 
preporučite gospodinu velikomu meštru, rado sam pripravan izvršiti 
daljnje želje, pak ostajem vaš odani.. .«) 

Ovo nam pismo bjelodano dokazuje, kako su gradački krugovi 
shvatili značenje junačkih Zrinskih u poviesti ne samo hrvatskog naroda, 
nego i njegovih susjeda, pa čak i ciele Evrope. I ne samo to. Vitežki 
Red Hrvatskoga Zmaja stekao je u Gradcu ugled ozbiljnog čuvara hrvat¬ 
ske prošlosti i nosioca idealnog humanizma. Ova fakta pobudiše crkvenu 
oblast, da bez otezanja dozvoli podizanje ploče i govor svjetovnjaka u 
crkvi, a isto tako ponukaše činbenike gradske vlasti, da Vitežki Red 
oprosti od plaćanja pristojbe. Qui legit, sciat! 

5. ODJEK ZMAJSKOG DJELA U DOMAĆEM I STRANOM 

NOVINSTVU. 

Prije ođlazka Zmajskih izaslanika u Gradac nije se o prienosu zemnih 
ostataka posljednjeg Zrinskog ništa u hrvatskim novinama pisalo, osim 
onoga, što su napried citirane novine nakon izjave velikog meštra (17. 
XI. 1943.) registrirale. 

Poslije ođlazka Zmajskih izaslanika u Gradac nije uprava Vitežkog 
Reda davala nikakvih obaviesti, i stoga hrvatska javnost nije znala ništa, 
što su izaslanici u Gradcu radili i izvršili. I dok su hrvatske novine 
(Hrvatski Narod i Gospodarstvo) mogle tek 17. II. javiti, da je izaslanstvo 
Vitežkog Reda odputovalo u Gradac, njemačka je javnost već 12. II. 
doznala iz gradačkih i mariborskih dnevnika, da su hrvatski gosti u Gradcu 
pronašli ostatke Ivana Antuna Zrinskoga i da su ih već spremili za put 
u Hrvatsku. 

Tek 18. veljače zagrebački dnevnici znadu nešto više. Nova Hrvatska 
i Gospodarstvo pokazuju osobit interes za posljedak Zmajskog iztraži- 
vanja u Gradcu i po svojim vezama doznaju, da su »kosti posljednjeg 
potomka hrvatske plemićke obitelji Zrinski prije nekoliko dana ekshu¬ 
mirane« i da »će biti prenesene u Zagreb«. Ovi su dnevnici doznali čak 
i to, da su Zmajski izaslanici pokraj Ivanova liesa našli »još jedan, u 
kojem su sahranjene kosti žene«, pak se »drži, da bi to mogle biti kosti 
Katarine Zrinske«. Sve to, što pomenuta dva dnevnika napisaše, nije sa 
službene strane bilo još potvrđeno. A ta službena strana još se je uviek 
nalazila na putu, i nije se nikome javljala. Zaman je uprava Vitežkog 
Reda u Zagrebu čekala pouzdane viesti, a po privatnim porukama nije 
htjela davati izjava za javnost. Pa ipak se je na bratskom sastanku (16. 
II.), u nevezanom razgovoru, čula rieč i o onom, što je Braću Vitežkog 
Reda najviše zanimalo, a to je: kako su delegati u Gradcu izvršili posla¬ 
nje. Čuli su to i izvjestitelji onih dnevnika, jer prisustvovahu sastanku, i 

dabome iztrčaše svojim zabilježkama pred javnost. Na sreću bijaše to, što 
rekoše, istinito. 

O tom se za tri dana uvjeriše svi: i Braća Zmajevci i Braći vjerni 
novinari. Dne 21. veljače vratiše se izaslanici Vitežkog Reda u Zagreb. 
Radostni i ponosni, jer u cielosti izvršiše svoj zadatak. Odmah za 23. 
veljače sazvan je u Kuli domjenak Braće Vitežkog Reda. Na tom je 
domjenku veliki meštar izviestio Zmajsku Braću o putu u Gradac i o 
uspješno obavljenom poslu. O tom izvješću, zatim o zadušnicama, o 
nalazu u grobnici župne crkve sv. Andrije, o dopremi relikvija u Zagreb, 
pa čak i o tom, da je Vitežki Red sada na tragu zemnih ostataka Katarine 
Zrinske, izviestiše javnost Nova Hrvatska (23., 25. i 26. II.), Gospodarstvo 
(23. i 25. II.) i Hrvatski Narod (26. II.). 

Više no obično pisahu zagrebački dnevnici poslije dopreme Ivanovih 
kostiju u Zagreb. No i to nisu članci ili feljtoni, već kratke bilježke, 
redovno dobivene iz uprave Vitežkog Reda. To su saobćenja (27. i 29. II.) 
o dolazku posljednjeg Zrinskog u Zagreb, o njegovu izloženju i ukopu 
u stolnoj crkvi (Gospodarstvo od 3. i 6. III., Nova Hrvatska od 4. i 5 
III., te Hrvatski Narod od 5. IIII.). Ako se još primjeti, da su sva ta 
izvješća pisana suhim službenim stilom i da su jedno drugome slična, kao 
da ih je jedna ruka pisala, onda i te kako izskače pripravnost Krugovala 
(12. III.), da svojim čitaocima pruži o posljednjem Zrinskom informativni 
članak i dobre slike. Uprava Krugovala htjela je vlastitom pobudom, da 
sinu znamenitog hrvatskog bana pokloni onu počast, koja ga svagda u 
hrvatskom narodu pripada. 

Ono, što su njemačke novine u Gradcu, Mariboru i Beogradu pisale 
ovom zgodom, ima za poznavanje hrvatskog naroda i njegove prošlosti 
veliku vriednost, s tim više, što je to pisanje za Hrvate povoljno, a može 
se reći i toplo. 

Kleine Zeitung od subote 12. II. (Nachmittagsausgabe) izvješćuje u 
članku »D/e Gebeine des letzten Grafen Zriny von Graz nach Agram 
ubergefuhrt« o ekshumaciji »des letzen Sprosses der beriihmten kroati- 
schen Grafenfamilie Zriny (kroatische Sehreibweise Zrinjski). Ovdje se 
radi, — veli dnevnik — o grofu Ivanu Antunu Zrinskomu, koji je g. 1703. 
»als politischer Haftling auf dem Grazer Schlossberg gestorben«. I. A. 
Zrinski bijaše sin grofa Petra Zrinskoga, koji je »wegen Teilnahme an der 
Adelsverschworung gegen Kaiser Leopold I. angeklagt, verhaftet und in 
Wiener-Neustadt enthauptet worden ist«. Ali je car Leopold I. nekoliko 
godina poslije »die Amnestierung ausgesprochen und einen Betrag fiir 
die Grabtafel Peter Zrinys in Wiener-Neustadt gestiftet«. Prienos kostiju 
posljednjeg odvjetka »des beriihmten kroatischen Adelsgeschlechtes, 
dessen Ruhm bekanntlich Theodor Korner zu seinem Drama »Zrinv« 
begeisterte« sliedio je na molbu Vitežkog Reda Hrvatskoga Zmaja, »einer 
nationalen Organisation Kroatiens, die sich die Pflege kultureller Werte, 
insbesondere den Denkmalschutz, zur Aufgabe gemacht«. Kosti su »ein- 
wandfrei gefunden«. 

U nedjelju (13. II.) i u ponedjeljak (14. II.) donose iste novine velik 
članak: »Des Grafenhauses Zriny letzter Spross. Uberfiihrung der Gebei¬ 
ne aus der Grazer Andrakirche in den Dom von Agram.« Članak počinje: 
»Erinnerungen an bewegte Zeiten steirischer, deutscher und abendlandischer 
Geschichte wurden wach, als in den Vormittagsstunden des Samstags in 

der Grazer Andrakirche die Gebeine đes letzten Grafen Zriny exhumiert 
wurden, die nun in der kroatischen Heimat dieses Geschlechtes ihre letzte 
Ruhestatte finden werden.« — »Man schrieb den 11. November 1703., als 
um die sechste Abendstunde eine »Landgutschi mit sechs Windlichtern« 
vom Schlossberg zur Dominikanerkirche fuhr, um die Leiche des in der 
Haft gestorbenen Grafen Johann Anton Zriny »gebiihrend zu ihren Ruhe- 
petlein zu bringen«, wie es in einem Bericht der innerdsterreichischen 
Hofkammer an den Kaiser heisst. Ein schicksalsreiches Leben hatte damals 
sein Ende gefunden. Und zugleich war jenes alte kroatische Adelsge- 
schlecht erloschen, dessen Ruhm und Ruf einst graf Nikolaus Zriny 
begriindet hatte, der im Jahre 1529 an der Verteidigung Wiens teilnahm 
und sich in den folgenden Tiirkenkriegen immer wieder auszeichnete.« 
»Ein Urenkel dieses Kampfers fiir die Rettung des Abendlandes, der in 
der Gefangenschaft den Tod fand, vvar Graf Peter Zriny, ebenso wie sein 
Bruder, der den gleichen Namen wie der grosse Urahn trug, ein ktihner 
Soldat, der sich wiederholt bei der Abwehr der Tiirkengefahr aufs tap- 
ferste bevvahrte.« Govoreći zatim o banu Petru i o uroti osvrće se na 
noviju hrvatsku povjestnicu, koja u osudi u Wiener-Neustadtu vidi »einen 
Justizirrtum«, i veli: »Der klinftigen Wissenschaft muss es iiberlassen 
bleiben, diese Fragen zu klaren.« — O životu L A. Zrinskoga piše dosta 
obširno i zaključuje osvrt na obitelj Zrinski ovim riečima: »Stehen Graf 
Peter Zriny und sein Solin auch im Zwielicht der Reichsgeschichte, so 
blieb ihr Andenken doch im kroatischen Volk lebendig.« Pisac ovoga 
članka nije zaboravio reći koju i o prienosu Petrovih i Franovih kostiju, 
dotičući se imena onih, koji su za taj patriotski čin stekli velikih zasluga, 
a to su Emil Laszowski i dr. Velimir Deželić, obnovitelji Sigismundova 
»Zmajskoga Reda« i osnivači »Braće Hrvatskoga Zmaja«. Sin Velimirov, 
eto, sada prenosi ostatke Petrova sina u njihovu zajedničku domovinu. 
Završujući članak točnim opisom obavljene ekshumacije nada se, da su 
ovom zgodom ostatci Katarine Zrinske pronađeni, te nagoviešta, da će 
u kapeli sv. Križa biti postavljena mramorna ploča, koja »den fur das 
kroatische Volk so bedeutsamen Akt der Erinnerung spaterer Zeiten 
uberliefern soli.« 

Marhurger Zeitung od ponedjeljka (14. II.) priobćuje u članku: »Der 
letzte graf Zriny. Die Gebeine von Graz nach Agram uberfiihrt« izvješće, 
koje je svojim sadržajem posve jednako članku u »Kleine Zeitung« od 
12. II. Bit će, da ga je pisala ista ruka. Pogrješna je samo u tom članku 
godina Ivanove smrti, t. j. g. 1704. mjesto g. 1703. 

Donauzeitung u Beogradu od 20. II. u suviše kratkom članku: »Der 
letzte Zrinski« ponavlja ono, što je donio »Marburger Zeitung«, dabome 
s istom pogrješkom. 

Tako, kako je novina »Kleine Zeitung«, u stranoj državi, pisala o 
slučaju s posljednjim Zrinskim, pisahu u državi Hrvatskoj samo Nova 
Hrvatska i Krugoval. Jer sve ono, što su hrvatske novine poslije dopreme 
Ivanovih relikvija u Zagreb pisale, tek su neznatni novinski izvještaji; ni 
slika ni prilika veličine jednog Zrinskog. Trebalo je kod te zgode poka< 
zati ne samo to, što bi o Ivanu Antunu Zrinskomu trebao svaki Hrvat 
znati, nego još i više to, koliko hrvatsku poviest cienimo, a posebno pak 
koliko držimo o neokrunjenim kraljevima hrvatskog naroda. Da su hrvat¬ 
ske novine ovim historijskim časovima žrtvovale barem jednu stranicu 

»športskih viesti«, svatko bi takav čin smatrao patriotskom gestom. A 
hrvatski bi čitalac novina proširio obzor svoga poviestnog znanja i osvje¬ 
žio bi svoja domoljubna čuvstva. 


Zagrebački su dnevnici završili svoje bilježke primjetbom, da su 
»grad Zagreb i hrvatski narod odali na dostojan način posljednju počast 
Ivanu Antunu grofu Zrinskomu, sinu slavnog Petra i Katarine Zrinski«. 
Ovu primjetbu trebalo je završiti rečenicom, da su izaslanici Vitežkog 
Reda najčastnije izvršili svoj zadatak, a sam Vitežki Red da je izpunio 
zavjet, učinjen s narodom hrvatskim, koji časti i slavi svietlo ime Zrinskih 
i Frankopana. 

PROF. DR. EDUARD L. MILOSLAVIĆ, Zmaj od Sv. Mandaljene: 


ANTROPOLOŽKE BILJEŽKE O PREGLEDU 
KOSTIJU IVANA ANTUNA ZRINSKOG 

Pretraga kostura, koji je ekshumiran iz grobišta sadašnje župne 
crkve Sv. Andrije u Grazu u Štajerskoj, izvršena je u sakristiji zagrebačke 
prvostolne crkve u travnju 1944. pod nepovoljnim okolnostima za pro- 
vađanje izcrpnih antropoložkih iztraživanja. Zbog toga i snimke lubanje 
nisu mogle biti učinjene točno u vodoravnoj lubanjskoj razini. Radi 
nedostatnog vremena bio sam prisiljen ograničiti antropoložka mjerenja 
lubanje i odustati od daljnjih izpitivanja ostalih dielova kostura, koji 
inače nije bio podpun. 

Neurocranium: Oblik je dugoljast, zatiljak dobro zaobljen i simetričan. 

Tabula externa izgleda na više mjesta kao izglodana (arodl- 
rana) i kost se lako mrvi. 

U sredini tjemeno-čeonog predjela, nešto više prema desnoj strani, 
nalazi se na površini lubanjske kost: tamno-smeđe obojena hrapava mrlja 
u veličini od poprilici 68 mm : 62 mm; njena prednja granica počinje 
74 mm iznad frontonazalne šavi. 

Koronalna, sagitalna i lambda šavi su izvana podpuno izčezle. 

Granica I/ieve i desne sljepoočne ljuske (squama temporalis) se dobro 
razabire, premda je sutura perieto-squamosa sasvim okoštena. 

U desnom tjemenskom čeonom predjelu opisana mrlja sastoji se 
od prilično čvrsto sljubljenih i uz površinu lubanjske kosti pričvršćenih 
kratkih dlačica kose, i to sivo-smeđim homogenim materialom, koji 
izgleda kao sasušeni adipocire. Ovaj nalaz nam pokazuje, da su na pred¬ 
njem dielu glave kose postojale (pomanjkanje ćelavosti). 

Glabella je dobro izražena, a u nešto manjoj mjeri oba arcus super- 
ciliaris. 

Parietalni predio je jako razvijen u uzporedbi sa čeonom kosti, koja 
pokazuje kosi smjer prema straga. 

Mjerenja su uzeta u horizontalnoj liniji lubanje i to kako sliedi: 

Broca razina ili alveolarna-kondilna razina, mjereno kroz 
prosthion i obje najdublje točke kondvla zatiljne kosti, 
iznosi 220 mm. 

Glabello-Lambda linea: 186 mm. 

Glabello-Inion linea (horizontala po Schwa!be-u) mjeri 
182 mm u duljini. 

Glabello-Opistion linea je 191 mm duga. 

Nasion-Inion linea iznosi 189 mm, a 

Nasion-Basion linea 115 mm. 

Širina kroz tubera parietalia: 140 mm. 

Najveća širina čeonog predjela: 135 mm. 

Basion-Bregma visina (po francuzkim antropolozima 
nazvana: diam.etre basilo-bregmatique) iznosi 125 mm. 

Visina čela, mediano-sagitalno mjereno, je 
115 mm. 

predjela, u mediano-sagitalnom 



Visina zatiljnog 
smjeru, je 100 mm. 

L a t e r a 1 n a (profilna) širina lica (basi-alveolarno) je 
105 mm (t. j. vodoravna udaljenost od Basiona do Prosthiona). 


Protuberantia occipitalis externa je dobro izra¬ 
žena, a linea nuchae superior izskače obostrano kao oštri brid 
(naznačeni torus occipitalis). 

Foramen occipitale magnum mjeri i to straga od 
zatiljnih kondila, t. j. u svom najširem dielu (bilateralni pro¬ 
mjer), 31 mm u širini, a u fronto-okcipitalnom smjeru 35 mm. 
Horizontalna crta, povučena tik iza kondila, dieli foramen 

Lieva strana lubanje. 



occi; itale magnum u dva nejednaka diela, i to: a) sprednji 
dio, koji je polumjesečast u obliku i iznaša 16 mm u čeono- 
zatiljnom pravcu, i b) stražnji dio, koji je kruškolikog izgleda 
i mjeri 19 mm u istom smjeru. 


Ako uzporedimo položaj desnog i lievog Condylus-a 
o c c i p i t a 1 i s, vidi se, da su obje artikulacione površine 
asimetrično postavljene, naime, desni kondil projicira za 
8 mm prema unutrašnjosti zatiljnog velikog otvora, dočim 
na lievoj strani je condylus postavljen za 5 mm prema lumenu. 
Na taj način je otvor između obih kondila sužen i pokazuje 
širinu od 15 mm. 

Processus mastoideus je na objema stranama lubanjske 
spodine relativno velik. 

Desni Processus stvloideus mjeri 23 mm u duljini, 
na iievoj strani je odtrgnut (artefakt). 



Spodina lubanje. 

Splanchnocranium: Nos je širok, a nosna ograda (septum naši) 
savijena prema desno. Koštani otvor nosa (apertura piriformis) je prostran 
poput oblika debele kruške. 

Kosti nosa (ossa nasalia) su duge i široke, kao i njihova gornja 
granica (sutura naso-frontalis), što uzrokuje i relativno široki razmak 

između očnih duplja. Nosne kosti su nešto savijene prema gore, kako se 
to u lateralnoj snimci vidi; njihov donji rub je malo nazubčan. 

Zbog asimetričnog položaja nosne ograde (deviatio septi) desna i 
lieva strana nosne šupljine su nejednake veličine. Na lievoj strani ona 
pokazuje širinu od 11—12 mm, dočim je desna polovina 6—7 mm široka. 


Tjeme lubanje. 

Sutura naso-frontalis je vidljiva; ona se sa obje strane uzdiže prema 
gore u konvergentnom smjeru i na svom gornjem dielu proteže se skoro 
sasvim vodoravno. 

Na donjem rubu kruškolikog otvora (apertura piriformis) dobro je 
razvijena spina našališ anterior, koja šiljasto, kao trn, strši u vodoravnom 

pravcu prema vani, što je uobće kod Europejaca u manjem ili većem 
obsegu izraženo (oxykantični izgled). 

Prema koštanoj građi nosa moglo bi se zaključiti, da je nos bio 
'velik i prilično širok. 



Očne duplje (orbitae) pokazuju međusobno neznatne razlike; 
lieva mjeri u vodoravnom kao i u okomitom pravcu po 40 mm, dočim je 
desna orbita za 3 mm šira (43 mm), i za 3 mm niža (37 mm). 

Desni i lievi lateralni dio zubnog luka (processus alveolaris ma:\i!lae) 
pokazuju međusobno skoro jednaki smjer, naime, paralelni položaj (upsi- 


Frontalni izgled lubanje. 

loidni oblik ili izgled velikog slova »U«), inače je prednji dio zubnog luka 
zaobljen. 

Sutura mediana palatina okreće u svom prednjem dielu u pravcu 
prema prvom lievom sjekutiću i završava u sjekutićnom otvoru (foramen 
incisivum), koj 1 ' leži straga od alveolarnih jamica prvog i drugog desnog 
sjekutića. 


Zatiljak lubanje. 

Torus palatinus nije osobito jako razvijen. 

Na lievoj strani gornje čeljusti (maxilla) su alveolarne jamice prvog 
i drugog sjekutića, očnjaka, prvog predkutnjaka i kutnjaka prazne 



(posmrtno izpali zubi), dočim je ostali dio alveolarnog processus-a 
koštano obliteriran (stare zarasle ekstrakcije zubi). 

Na desnoj strani iste čeljusti, a u predjelu zadnjih dvaju kutnjaka, 
zubne jamice (alveoli dentales) su okoštene; u alveolima prvog i drugog 



predkutnjaka nalaze se kariozni zubni korieni. Iz ostalih alveolarnih 
dentalnih jamica su zubi posmrtno izpali. 

Oba gornja središnja sjekutića su razmaknuti. 

Donja čeljust (mandibula): Već počam od predjela 1 prvog predkutnjaka 
kost desne strane donje čeljusti (corpus mandibulae) je pojačana. Ovo 

koštano odebljanje širi se preko prednjeg diela čeljusti te naročito zahvaća 
lievu stranu, gdje je čeljustna kost jako proširena, a koštano tkivo pruža 
homogeni izgled i lako se drobi na sam dodir. Osim ovog abnormalnog 
diela čitava lieva polovina donje čeljusti je uslied blastomatoznog rasta 
uništena i podpuno je nestala. 

Ove su promjene, koje su postojale za vrieme života, bezdvojbeno 
nastale uslied razvitka jednog patoložkog malignog rasta, naime, jedne 
zloćudne izrasline (vjerojatno sarkom), koja je koštani dio lieve strane 
čeljusti podpunoma razorila, te se je postepeno širila prema desnoj strani 
i djelomično zahvatila i desnu polovinu tiela mandibule. Vjerojatno je, 
da su svi sjekutići kao i lievi očnjak zbog stalnog napredovanja izrasline 
još za vrieme života izpali. Njihove alveolarne jamice su izpunjene homo¬ 
genom mrvičastom masom (blastomatozni rast). 

Ostali dielovi kostura: Bedrene kosti su jake i masivne. Lieva (femur) 
mjeri 470 mm u duljini, a debljina njene diaphyse iznosi 35 mm. Ugao 
između tiela i Vrata bedrene kosti (collo-diaphysni ugao) je od izrazito 
kosog izgleda. 

Subpubični ugao odgovara podpuno mužkom tipusu. 

Lieva nadlaktična kost (humerus) mjeri 341 mm u duljini. 

Na obje spomenute kosti je hrskavični dio na epifizama nestao. 

Prsna kost (sternum), i to manubrium i corpus sterni ukupno, 
pokazuje duljinu od 222 mm. 

Iz ustanovljene duljine bedrene (femur) i nađlaktične kosti (humerus) 
visina tiela bi približno iznašala 172 do 174 cm. 

Svi ostali dielovi kosiura su masivnog izgleda. 

* 

Iz pretrage kostura dade se zaključiti, da se tu radi o mužkoj osobi, 
nešto iznad srednjeg stasa, oko 50 godina staroj. 

Vjerojatno je, da je smrt nastupila uslied zloćudne izrasline na lievoj 
strani donje vilice (sarcoma osteogeneticum mandibulae). 

Podpuno sam uvjeren, da su izneseni kraniometrični podatci nedostatni 
za postignuće konkretnih zaključaka, ali ipak priobćujem rezultat mojih 
opažanja, jer se osnivaju na objektivno ustanovljenim činjenicama. 

